Rasmi! HONOR View20 Boleh Didapati Pada Harga Bermula RM1,999 – Ketersediaan 26 Januari 2019

Sekian lama menanti, HONOR kini secara rasminya memperkenalkan model terbaharu keluaran mereka iaitu HONOR View20. Seperti dijangka, model baharu ini bukan sahaja menampilkan rupa yang menawan, malah dilengkapi pelbagai ciri yang bakal mengubah dunia telefon pintar.

Dari segi reka bentuk, telefon pintar ini membawakan paparan IPS LCD bersaiz 6.4 inci FHD+ (2310 x 1080) bersama rekaan skrin berlubang yang menempatkan kamera swafoto sebesar 25 MP. Paparan telefon pintar ini menawarkan nisbah skrin-ke-badan sebanyak 91.8%.

Dari segi spesifikasi, telefon pintar ini menggunakan cip Kirin 980 (Dual NPU) digandingkan bersama pilihan memori 6/8GB RAM dan storan dalaman 128/256GB ROM. HONOR turut menyertakan teknologi GPU Turbo 2.0 dan The Nine Liquid Cooling System bagi pengalaman permainan terbaik.

Dari segi penggambaran, telefon pintar ini dilengkapi kamera utama sebesar 48 MP (f/1.8, Sony IMX 568) dan dibantu lensa 3D ToF dalam kedudukan berasingan (terdapat sokongan LED Flash).

Ia turut diselitkan fungsi “Night mode” yang menakjubkan bersama sistem penstabilan imej (AIS) untuk sokongan penggambaran malam yang stabil. Sistem kamera ini turut dibantu oleh rakaman video 4K dan rakaman video gerak perlahan pada 960fps.

Menariknya mengenai kamera utama model kali ini adalah ia diselitkan kebolehan untuk mencipta avatar 3D pengguna dan melangsingkan subjek dalam foto menerusi fungsi 3D Body Shaping – menguruskan yang gemuk, meninggikan yang pendek.

Ciri lain yang turut ditampilkan pada model kali ini, ia dimuatkan dengan ciri terbaharu menerusi Link Turbo – ciri di mana membolehkan telefon bimbit beralih antara data (4G) dan Wi-Fi secara automatik.

Melengkapinya juga adalah bateri berkapasiti 4,000 mAh (melalui USB Type-C) bersama pengecasan pantas 22.5W. Telefon pintar ini berjalan pada antara muka Magic UI 2.0 berasaskan Android 9 Pie.

Telefon pintar ini tersedia dalam tiga pilihan warna menarik iaitu Sapphire Blue dan Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499.

Bagi yang berminat, ketersediaan bermula 26 Januari 2019 bersama jerayawara terbesar yang membawakan pelbagai promosi menarik khusus buat peminat HONOR – berlangsung di Tingkat Bawah Pusat Beli-Belah Highstreet @ 1 Utama.

Terdapat tawaran menarik seperti hadiah premium bernilai lebih RM700 yang menanti pembeli terawal sepanjang jerayawara ini berlangsung. Untuk mengetahui lebih lanjut, KLIK PADA PAUTAN INI.

____________________________________________________________________


Nikmati Penjimatan Hebat Sehingga RM200 Untuk Wiko VIEW2 PRO Di Lazada Sekarang!

Bermula HARI INI hingga 25 November 2018, Wiko Mobile Malaysia membawakan tawaran diskaun hebat dengan penjimatan sehingga RM200 untuk model Wiko View2 Pro di di laman e-dagang terkemuka, Lazada!

Anda hanya perlu menggunkan kod promo WV2PRO200 bagi menikmati potongan harga ini. Jadi tunggu apa lagi? Rebutlah peluang keemasan ini!  Ketersediaan adalah terhad. First comes, first serve! Maklumat lanjut, klik DI SINI.

______________________________________________________________

Baca Juga:


Internet para Todos Perú (syarikat bersama Telefónica, Facebook, CAF dan BID) Gunakan Ratusan Tapak OpenRAN Parallel Wireless di Amerika Latin

Visi Pengautomatan Pusat Data Kurangkan Kos Penggunaan dan Percepatkan Kitaran Hayat Pembangunan dan Penggunaan Rangkaian

NASHUA, New Hampshire, 2 Mac 2020 /PRNewswire/ — Parallel Wireless, Inc., syarikat OpenRAN berpangkalan di A.S. yang terkemuka, hari ini mengumumkan bahawa mereka menggunakan beratus-ratus laman OpenRAN 4G maya yang boleh diatur cara bagi menyediakan jalur lebar mudah alih di Amerika Latin melalui Internet para Todos Perú (IpT Peru), sebuah syarikat baharu yang dilancarkan pada Mei 2019 dan dimiliki oleh Telefónica, Facebook, IDB Invest dan bank-bank CAF. IpT Peru berhasrat untuk menyediakan sambungan internet kepada pengguna di kawasan terpencil Peru. Secara tradisi, pelaburan tinggi dan kos operasi serta kerumitan penggunaan bagi penggunaan dengan kepadatan rendah telah menghalang MNO daripada membawa liputan ke kawasan ini. Selain itu, evolusi teknologi telah memberi tumpuan untuk menskalakan kapasiti untuk bandar daripada mencipta penyelesaian penurunan skala yang cekap di kawasan-kawasan yang mempunyai populasi yang lebih rendah.

Sehingga hari ini, IpT Peru telah menggunakan beratus-ratus tapak baharu di Peru menggunakan seni bina OpenRAN maya penuh dan automatik Parallel Wireless.

Teknologi ini membawakan lebih kefleksibelan dan ketangkasan kepada penggunaan dan pengurusan rangkaian akses syarikat telekomunikasi. Pengawal OpenRAN Parallel Wireless mencipta ekosistem berbilang vendor, berbilang pengendali dan terbuka melibatkan komponen saling beroperasi untuk pelbagai elemen RAN dan daripada vendor-vendor berbeza. Semua unit radio baharu dikonfigurasikan sendiri oleh perisian, mengurangkan keperluan untuk intervensi manual. Keupayaan pengoptimuman kendiri mengautomasikan pengoptimuman merentas RAN berbeza dalam rangkaian IpT Peru, menggunakan data RAN yang tersedia daripada semua jenis RAN (makro dan sel kecil). Ini dapat mencipta model perniagaan terbuka, yang mana MNO dapat bekerjasama dengan syarikat-syarikat tempatan yang memberi tumpuan pada liputan luar bandar bagi mendayakan struktur kos padu yang sesuai dengan keadaan perniagaan yang menyasarkan sejumlah besar kesederhanaan yang tidak terhubung dan beroperasi.

Walau bagaimanapun, keterbukaan dan virtualisasi juga mempunyai tahap kerumitan tambahan yang perlu diurus untuk merangkumkan nilai dan tidak memberi masalah baharu kepada pengendali. Dengan objektif ini, IpT Perú, Telefónica dan Parallel Wireless telah menakrifkan dan melaksanakan model operasi yang dibina berasaskan prinsip pusat data dengan penyepaduan berterusan dan penghantaran berterusan (CI/CD) yang membantu mempercepatkan pengambilan fungsian baharu ke pasaran dengan lebih pantas dan lebih selamat berbanding sebelum ini, dengan cara yang mudah dan automatik. Pendekatan ini telah membantu mewujudkan model operasi baharu bagi mengurangkan OPEX IpT Perú, agar berupaya mengurus kitaran hayat produk jauh lebih pantas dan mempercepatkan penggunaan aplikasi baharu untuk senario liputan dan kapasiti.

Pendekatan berasaskan CI/CD yang prediktif dan automatik yang direka oleh Telefónica dan digunakan untuk mengesahkan Pengawal OpenRAN 4G Parallel Wireless dan suit perisian rangkaian, dibandingkan dengan pendekatan pengoptimuman reaktif legasi, meningkatkan masa dibawa ke pasaran bagi ciri-ciri perisian baharu dan pengalaman pengguna.

Kata-kata sokongan

Renan Ruiz, Ketua Pegawai Teknologi, IpT “Kami telah memilih OpenRAN Parallel Wireless bagi membantu kami mengurangkan kos penggunaan rangkaian kami melalui pengasingan perkakasan dan perisian, RAN dan virtualisasi teras serta pengautomatan rangkaian dengan SON waktu sebenar bagi penggunaan merentas Amerika Latin dan kesediaan 5G. Telefónica merupakan perintis dalam menerima pakai seni bina natif-awan dan model CI/CD. Menerusi penghantaran dan penggunaan berterusan yang didayakan oleh perisian Parallel Wireless, kami berupaya untuk mengautomasikan penggunaan rangkaian, menjadikannya operasi butang tekan yang mudah bagi menyampaikan dalam rangkaian kami dengan ciri-ciri terbaharu dan fungsi-fungsi terkini. Ini membolehkan kami untuk memberi pelanggan kami keupayaan baharu mengikut kepantasan perisian.”

Steve Papa, Pengasas dan Ketua Pegawai Eksekutif Parallel Wireless “Sebagai salah satu penyedia komunikasi inovatif, Telefónica memahami potensi sebenar perisian, virtualisasi dan keterbukaan. Kami berbangga kerana dipilih untuk penggunaan ini di Amerika Latin bagi membawakan perkhidmatan tanpa wayar yang berkualiti kepada pengguna akhir dan perniagaan melalui komunikasi dan kolaborasi yang lebih baik antara kumpulan-kumpulan “pembangunan” dan “operasi” dengan mendayakan model operasi berasaskan CI/CD. Matlamat akhir adalah untuk membantu MNO global membina dan melancarkan perisian pada kelajuan tinggi tanpa membuat pelaburan modal yang ekstensif atau menanggung kos penyelenggaraan berterusan yang berkaitan dengan penggunaan rangkaian legasi. Ini akan membolehkan MNO menjadi syarikat telekomunikasi maya sepenuhnya berdasarkan model CI/CD bagi mengautomasikan penggunaan, menjimatkan OPEX dan membawakan perkhidmatan baharu dengan lebih pantas.”

Latar Belakang Parallel Wireless Parallel Wireless ialah satu-satunya syarikat yang berpangkalan di A.S. yang mencabar vendor legasi dunia dengan penyelesaian OpenRAN didayakan perisian SEMUA G (5G/4G/3G/2G) seragam yang satu-satunya dalam industri. Perisian rangkaian natif-awannya menaktifkan semula ekonomi rangkaian untuk pengendali mudah alih global bagi penggunaan liputan dan kapasiti, di samping turut membuka jalan untuk 5G. Syarikat ini terlibat dengan lebih 60 pengendali utama di seluruh dunia. Inovasi dan kecemerlangan Parallel Wireless dalam penyelesaian RAN maya terbuka yang berbilang teknologi telah diiktiraf menerusi lebih 70 anugerah industri. Untuk maklumat lanjut, kunjungi: www.parallelwireless.com. Berhubung dengan Parallel Wireless di LinkedIn dan Twitter.

Logo – https://ering.com.my/wp-content/uploads/2020/03/internet-para-todos-peru-syarikat-bersama-telefonica-facebook-caf-dan-bid-gunakan-ratusan-tapak-openran-parallel-wireless-di-amerika-latin.jpg

Keywords:  Computer Networks Computer Software Computer/Electronics Telecommunications Wireless Communications

Source: PRNEWSWIRE


ZTE Ingin Mengisi Kekosongan Pasaran Nexus

Apabila Pixel diperkenalkan, maka berakhirlah generasi Nexus. Peminat stock Android rata-rata berasa kecewa walaupun Pixel menampilkan tambah baik berbanding model Nexus terakhir, 6P. Ini kerana Google memutuskan untuk menaikkan harga peranti mereka setanding dengan peranti dari Apple.

ZTE melihat ini sebagai satu peluang kerana kini terdapat satu pasaran yang terbuka. Peminat stock Android yang selama ini selesa dengan harga mampu milik dilihat sebagai pasaran yang berpotensi untuk ZTE dan kini mereka sedang berusaha untuk menghasilkan peranti stock Android yang akan menggantikan Nexus.

Baru-baru ini mereka telah mengadakan bancian dan kutipan respon dari pengguna. Antara matlamat bancian ini dilakukan adalah untuk mendapatkan peratusan pengguna yang mungkin berminat dengan peranti stock Android dari ZTE dan juga melihat apakah ciri yang pengguna pentingkan bagi sebuah peranti.

Ada sesiapa yang meminati model Google Nexus? Apa pandangan anda dengan langkah yang ingin diambil ZTE?


[Ura-Ura] : Samsung Bangunkan Peranti Dengan Kapasiti Bateri 6,000mAh?

Kecoh di media sosial apabila terdapat maklumat tertiris mendakwa Samsung kini sedang membangunkan peranti terbaru dengan kapasiti bateri 6,000 mAh. Model tersebut masih belum didedahkan secara terperinci.

Namun memetik imej penggoda tersebar, ramai membuat spekulasi bahawa peranti misteri itu adalah sebahagian daripada siri Samsung Galaxy M (berkemungkinan Galaxy M20s & Galaxy M30s) – memperlihatkan nombor 6,000 dan penggunaan tanda pagar “#GoMaster” dengan huruf “M” yang dibesarkan.

Pun begitu, tiada sebarang maklumat lanjut mengenai spesifikasi yang dikongsi setakat ini. Jadi, apa pandangan anda? Kongsikan dengan kami! Kekal bersama eRing dan jangan lupa like Facebook kami untuk lebih info terkini.


Xiaomi Mi Robot Vacuum, Robot Pembersih Hampagas Pertama Dari Xiaomi

Mi Robot Vacuum kini telah dilancarkan secara rasmi dan ia merupakan robot pembersih hampagas pertama yang diperkenalkan oleh Xiaomi. Apa yang menariknya, robot ini dilengkapi dengan sistem radar, laser dan pengesan pelanggaran. Kehadiran bateri berkapasiti 5200mAh pula membolehkan pengguna menggunakan robot pembersih hampagas selama 2.5 jam.

Mi Robot Vacuum boleh dikawal menggunakan aplikasi Mi Home pada peranti Android atau iOS dengan dua mod pembersihan iaitu secara rawak dan juga mengikut saiz bilik. Menerusi aplikasi yang sama, pengguna boleh menetapkan waktu membersih serta memberikan arahan untuk membersih walaupun ketika di luar rumah.

Menurut Xiaomi, motor elektrik yang digunakan membolehkan peranti ini berfungsi dengan senyap tanpa mengganggu pemilik yang sedang tidur. Jadi tidak menjadi masalah untuk anda membersih rumah pada waktu malam bukan?

Mi Robot Vacuum akan mula dijual di China pada 9 September 2016 dengan harga jualan RMB 1699 (kira-kira RM 1040).


MWC 2019: HUAWEI Rangkul 47 Anugerah Utama, Bukti Antara Jenama Terbaik Ketika Ini

Jenama terkenal peranti pintar HUAWEI, mengapai pencapaian yang memberangsangkan apabila telah memenangi 47 anugerah di Mobile World Conference 2019. Anugerah ini dicapai menerusi beberapa peranti terbaharu daripada mereka.

Peranti yang paling banyak menerima anugerah dan pengiktirafan daripada media adalah adalah HUAWEI Mate X. Peranti inovatif yang disertakan dengan skrin boleh lipat, kombinasi 5G, AI dan banyak lagi. Tidak hairanlah peranti ini menerima 31 anugerah.

Antara anugerah yang dicapai oleh peranti ini ialah Best New Connected Mobile Device oleh GSMA, Best of MWC 2019 oleh Techradar, Trusted Review dan Android Central. Peranti ini juga menerima Best in Show oleh TechAdvisor.

Selain itu, HUAWEI MateBook X Pro turut menerima 12 anugerah pada majlis tersebut. Peranti ini disertakan dengan paparan 13.9 inci Ultra FullView, prestasi yang mengagumkan dan HUAWEI Share 3.0.

Antara anugerah yang diterima oleh peranti ini ialah Best Of MWC 2019 oleh TechRadar, Window Central, Trusted Review, Pocket-Lint dan BGR. Ia turut menerima Editor Choice oleh SlashGear dan Best Tech at Mobile World Congress 2019 oleh Mashable.

1 lagi peranti yang menerima anugerah adalah HUAWEI Mate 14 yang disertakan dengan paparan FullView, prestasi tinggi dan mudah dibawa ke mana sahaja dan dibina dengan kualiti yang terbaik.

Anugerah yang diterima oleh peranti ini adalah Best OF MWC 2019 oleh TechAdvisor, Expert Review, Big Tech Question (BTQ).

Baca juga:


Peranti 5G Pertama Xiaomi: Mi 10 & Mi 10 Pro Bakal Dilancarkan Pada 22 April!

Buat peminat Xiaomi, ada sesuatu yang menerujakan buat anda apabila Xiapmi bakal melancarkan peranti 5G pertama mereka yang dikenali sebagai Mi 10 dan Mi 10 Pro pada 22 April ini!!

Peranti ini sangat menakjubkan apabila ia tampil dengan skrin yang menarik iaitu 6.67″ curved AMOLED edge-to-edge DotDisplay dan dipadankan denham 90Hz refresh rate.

Dari aspek kuasa dalaman pula, ia tampil dengan pemproses Snapdragon 865 dan menyokong rangkaian 5G. Ia turut menytediakan pengecasan nirwayar.

Kamera juga sangat menakjubkan apabila ia dikahbarkan akan tampil dengan kamera utama sebesar 108MP dan rakaman video 8K!!

Jadi sama-sama kita nantikan kehadirannya.


HUAWEI Nova 5i Pro Kini Rasmi- Hadir Dengan Sistem 4 Kamera Dan Dijual Pada Harga Bermula Dari RM1316

Jenama telefon pintar terkenal dunia HUAWEI tadi telah menambah 1 lagi peranti dalam keluara siri Nova. Peranti yang baru dilancarkan tadi dikenali sebagai HUAWEI Nova 5i Pro.

Tampil dengan saiz skrin yang baik iaitu 6.26 inci Full HD+ IPS LCD dengan rekaan skrin berlubang yang menempatkan kamera hadapan. Menariknya, ia dikuasakan oleh cipset Kirin 810. Dihadirkan aspek memori yang baik iaitu 6GB / 8GB RAM dan storan sebesar 128GB / 256GB. Ia turut menjalankan Android 9.0 Pie + EMUI 9.1.

Kamera dilihat sangat baik apabila hadir dengan 4 kamera pada bahagian belakang iaitu 48MP + 8MP + 2MP + 2MP. Melengkapi kecemerlangan aspek kamera adalah kamera hadapannya yang dihadirkan dengan 32MP. Kualiti gambar anda pastinya sangat cantik dan berkualiti.

Kapasiti bateri adalah sangat besar apabila ia dihadirkan dengan 4000mAh ( USB-C) dan disertakan dengan pengecasan pantas 22.5W. Pastinya ia mampu bertahan lama.

Lebih menarik, ia dihadirkan dengan GPU Turbo 3.0 bagi memberikan pengalaman gaming yang terbaik. Ia turut hadir dengan 3 pilihan warna iaitu Midnight Black, Aurora and Emerald Green.

Peranti ini boleh didapati dalam 3 varian:


Xiaomi Mi Note 10 Rasmi – Sokong Snapdragon 730G + Kamera Utama 108MP + Bateri 5,260mAh Dengan Pengecasan Pantas 30W

YES! YES! YES! Akhirnya tiba! Xiaomi Mi Note 10 kini diperkenal secara rasmi dalam sebuah acar pelancaran berlangsung di Madrid, Spain sebentar tadi. Membawakan sesuatu diluar jangkauan akal, Mi Note 10 nampaknya mampu menggegarkan pasaran peranti pintar.

Xiaomi Mi Note 10 membawakan paparan berukuran 6.47″ AMOLED dengan lengkung 3D di keempat-empat sisi. Paparan ini menawarkan warna gamut yang asli dan diiktiraf pensijilan TUV Rhineland untuk perlindungan mata.

Untuk spesifikasi dalaman, Xiaomi Mi Note 10 dikuasakan oleh cip pemproses Snapdragon 730G (8nm) dengan sokongan memori 6GB RAM dan storan dalaman 128GB. Melengkapi peranti adalah bateri berkapasiti 5,260mAh dengan sokongan pengecasan pantas 30W daripada kotak.

Untuk persediaan kamera pula, ia didatangkan lima kamera utama dengan gabungan lensa 108MP + 12MP + 5MP + 20MP + 2MP. Seterusnya, ia diiringi dengan kamera selfie sebesar 32MP. Antara ciri menarik pada kamera termasuklah Dual OIS, 10x hybrid zoom, 50x digital zoom, Night mode 2.0, 960fps macro slow-motion video, 4K Ultra Wide Angle video dan vlog mode.

Xiaomi Mi Note 10 menggunakan antaramuka MIUI 11 dan ciri menarik lain pada peranti termasuklah MFC, 3.5mm headphone jack, IR Blaster dan Hi-Res audio. Tersedia dalam tiga warna menarik seperti Aurora Green, Glacier White dan Midnight Black, Xiaomi Mi Note 10 ditawarkan pada harga berikut :


Xiaomi Mi Box Sudah Mula Dijual Secara Rasmi

Bermula semalam, Mi Box secara rasminya boleh didapati di Malaysia. Mi Box merupakan sebuah peranti kompak yang mampu mengembangkan lagi kemampuan TV di rumah anda,  Mi Box telah menerima anugerah Red Dot Design dan sangat terkenal di peringkat antarabangsa.

Ia menggunakan sistem operasi Android TV 6.0, sekaligus memberikan anda akses kepada beribu-ribu filem, rancangan dari aplikasi popular termasuk Netflix, HBO dan VUDU, serta permainan dari Google Play.

Mi Box juga dilengkapi teknologi Google Cast dan alat kawalan jauh Bluetooth yang menyokong carian suara dan arahan, jadi pengguna hanya perlu bercakap ke dalam alat kawalan jauh untuk mencari kandungan.

Berikut adalah beberapa ciri-ciri utama Mi Box:

Mi Box dijual pada harga RM349 melalui pengedar sah dan stor Lazada bermula
3 Mac 2017.


Reviu Eksklusif: Komputer Riba Permainan ROG STRIX G17: AMD Ryzen 9 + GeForce RTX 3070 Membolehkan Korang Menikmati Pengalaman Permainan Yang Hebat!

ASUS melancarkan siri produk komputer riba 2021 dalam CES, dan salah satunya ialah ROG STRIX G17 yang admin ada sekarang! Komputer riba permainan ini dilengkapi dengan pemproses AMD Ryzen  9 5900HX yang kuat dan GPU GeForce RTX  3070 yang membolehkan korang bermain permainan dan multitasking dengan lancar. Sudah tentu, ROG STRIX G17 mempunyai kelebihan dalam aspek tertentu, jom tengok kelebihan peranti ini!

Reka bentuk badan ROG STRIX G17 menggunakan penutup logam nipis yang memberi ketahanan yang lebih tinggi. Casisnya 5% lebih kecil daripada produk 17 inci sebelum ini. Terdapat potongan halus di luar yang menjadi kelihatan keseluruhannya lebih menarik.

Casis peranti ini juga dilengkapi dengan lampu cahaya RGB, dan membolehkan korang untuk menyesuaikan tetapan Aura Sync dengan suasana permainan yang ideal dalam permainan.

Terdapat pad di bahagian bawah badan pesawat untuk mengelakkan komputer riba tergelincir. Logo juga dicetak pada pad tersebut.

ROG STRIX G17 dilengkapi dengan port I / O yang mempunyai pelbagai fungsi, dan port utama disusun di bahagian belakang untuk mengelakkan ia mengganggu ruang penggunaan pengguna. Bahagian belakang peranti ini dilengkapi dengan USB Type-A dan USB Type -C, HDMI (2.0b) dan LAN RJ45. Terdapat dua port USB Type-A dan audio di sebelah kiri badan pesawat.

ROG STRIX G17 menggunakan skrin QHD 165 Hz 17.3 inci. Bingkai ultra tipis mencapai nisbah skrin-ke-badan hingga 85% membolehkan korang mempunyai pengalaman permainan yang lebih baik. Yang perlu dikongsikan dengan korang ialah paparan penyegaran tinggi yang boleh disesuaikan mengikut kegunaan korang, dan kelajuan permainan boleh sampai hingga 300Hz / 3ms. Skrin peranti ini juga memiliki teknologi Adaptive-Sync yang dapat mengurangkan situasi lag untuk menjamin pengalaman visual yang baik.

Namun begitu, korang juga dapat menyesuaikan mod screen melalui Armory Crate. Sistem ini menyediakan berbagai-bagai mod supaya korang dapat menggunakan komputer riba dalam situasi yang sesuai. Peranti ini juga menyediakan mod perlindungan mata, dan menyesuaikan suhu warna skrin secara suka hati.

Sebagai komputer riba gaming, kesan pencahayaan RGB pada papan kekunci sangat diperlukan. ROG STRIX G17 membolehkan korang menetapkan kesan pencahayaan papan kekunci melalui Aura Sync. Komputer riba juga menyediakan hotkey permainan khususnya di atas papan kekunci yang membolehkan korang mengakses kawalan kelantangan dan mikrofon dengan cepat, mod operasi dan persenjataan dengan mudah. Di samping itu, komputer riba juga dilengkapi dengan teknologi ROG Overstroke yang unik, korang boleh set butang kekunci dan memadankan butang dengan jarak yang lebih kecil serta anak panah arah yang lebih besar untuk membawa pengalaman menaip yang lebih selesa untuk permainan dan kerja.

Bagi panel sentuh, kawasan efektifnya 85% lebih besar daripada generasi sebelumnya untuk meningkatkan keselesaan dari segi penggunaan harian. Semasa korang menggerakkan tangan untuk melayari melalui komputer riba, panel sentuh akan memberi ketepatan dan keselesaan yang tinggi untuk kegunaan korang. Panel sentuh disediakan dengan permukaan yang digilap untuk meningkatkan kekuatannya dan membawa sentuhan yang lebih halus

Dari segi konfigurasi perkakasan, ROG STRIX G17 dilengkapi dengan pemproses AMD Ryzen  9 5900HX yang terbaru dan menggunakan teknologi pelesapan suhu panas pintar 7nm yang canggih. Apabila GPU diaktifkan, teknologi tersebut akan menyediakan daya berterusan sehingga 54W dan 80W ketika ia dijalankan sendiri untuk membolehkan korang menggunakannya dengan prestasi yang lebih lancar.

Di samping itu, komputer riba ini juga mempunyai GPU GeForce RTX  3070  yang terbina dalam. Ia berdasarkan seni bina RTX generasi kedua NVIDIA yang dapat mencapai grafik penelusuran sinar yang paling realistik dan fungsi AI yang canggih. Peranti ini juga mempunyai teknologi latensi yang rendah supaya semua kandungan dapat berjalan dengan cepat dan lancar sama ada untuk permainan e-sukan berskala besar atau permainan AAA. ROG STRIX G17 dilengkapi dengan memori DDR4-3200 dwi-saluran hingga 32GB. Pengguna dapat beralih antara permainan AAA terbaru, siaran langsung, berbual dengan rakan sepasukan dan multitasking dengan cepat.

Peranti ini menggunakan bateri berkapasiti tinggi 90Wh untuk membolehkan korang bermain atau bekerja semasa perjalanan. Korang boleh menggunakan adaptor USB-C yang lebih kecil (kuasa maksimum 100W) untuk aktiviti harian seperti melayari web dan streaming video. Untuk memudahkan korang membawa keluar komputer riba, korang boleh mengecas komputer riba dan telefon bimbit dengan satu pengecas yang sama.

Teknologi pengecasan pantas merupakan ciri baru pada tahun 2021. Ciri ini dapat mengecas kuasa bateri komputer riba dari 0% menjadi 50% * dalam masa 30 minit.

*Teknologi pengecasan pantas diuji dengan penyesuai yang sedia ada dengan peranti, tetapi masa pengecasan mungkin ada beza agak +/- 10% kerana toleransi sistem.

Walaupun dilengkapi dengan pemproses yang kuat, ROG STRIX G17 menerapkan sistem pelesapan suhu panas yang efisien. Peranti ini menggunakan pelesapan haba logam cair untuk menyerap lebih banyak haba CPU. Selain itu, ia juga menggunakan kipas Arc Flow yang mempunyai 84 bilah untuk menyediakan lebih banyak aliran udara dan menghasilkan turbulensi yang sedikit. Papan kekunci juga akan diventilasi melalui kekunci WASD supaya kipas di bawah akan menghasilkan aliran udara melalui papan induk dan peranti akan tetap dalam keadaan yang sejuk ketika korang menaip.

Aliran udara akan menghilangkan haba dengan cepat melalui empat sink haba dan saluran kipas. Dengan cara ini, ROG Boost dapat melakukan mod percepatan GPU dan memberikan lebih banyak ruang pelesapan haba untuk mempunyai prestasi GPU yang lebih hebat. Di samping itu, fungsi pelesapan habanya dapat menurunkan suhu CPU hingga 16 ° C dan mengurangkan kebisingan hingga 4%. Ini dapat memberi pengalaman pengguna yang lebih lancar tanpa risau tentang penjanaan haba.

Dalam ROG Armory Crate yang unik, korang dapat mengawal dan menyesuaikan tetapan untuk sistem komputer riba, perkakasan dan pencahayaan. Misalnya, korang boleh memilih mod operasi perkakasan bagi penggunaan yang berbeza seperti Senyap, Seimbang, Turbo dan lain-lain.

Selain itu, korang juga dapat menetapkan kesan pencahayaan RGB pada papan kekunci melalui Aura Sync, dan warnanya juga akan meluas ke bar lampu yang mengelilingi tiga sisi badan. Korang juga boleh menetapkan butiran kesan pencahayaan papan kekunci dengan lebih mendalam melalui Aura Creator mengikut kesukaan korang.

Apa Kata Editor!

Walaupun badan ROG STRIX G17 lebih berat, tetapi ia merupakan komputer riba permainan yang sangat hebat ~ Peranti ini kelihatan sangat cantik dalam penampilan serta penuh dengan perasaan e-sukan dan teknologi. Keseluruhan operasinya sangat memuaskan sama ada dari segi menyediakan dokumen dan bermain permainan. Skrin 17 inci juga membawa kepuasan visual bagi korang. Peranti ini merupakan salah satu komputer riba yang mesti dipilih oleh pengguna e-sukan.

Harga jualan ROG STRIX G17 yang dicadangkan ialah RM7799. Untuk maklumat lebih lanjut, sila lawati  laman web rasmi.


Meizu Zero – Peranti Pintar Pertama Tanpa Sebarang Butang & ‘Lubang’?!

Di luar jangkauan akal! Itulah reaksi yang terkeluar daripada bibir kami selepas mengetahui mengenai peranti pintar ini.

Meizu Zero merupakan peranti pintar pertama yang direka tanpa sebarang ‘lubang’ termasuklah post pengecasan, pembesar suara dan apa jua butang. Sekali pandang, ia kelihatan seolah-olah hanya mempunyai skrin, badan dan kamera semata-mata.

Memetik sumber, telefon ini membawakan skrin bersaiz 5.99 inci AMOLED bersama rekaan lengkung pada kedua-dua sisi. Badannya menggunakan binaan seramik unibody dan ia menyokong ciri kalis air melalui pengiktirafan IP68.

Menjananya adalah Snapdragon 845 dan melengkapinya, kamera utama 12 MP + 20MP (dilengkapi sistem kecerdasan buatan Meizu’s One Mind AI Smart 2) , kamera swafoto sebesar 20MP. Pengimbas cap jari terbina pada skrin dan dikatakan mempunyai teknologi nyahkunci peranti yang pantas.

Oleh sebab tiada sebarang ‘lubang’ dan butang, peranti ini menggunakan pembesar suara dalam skrin menerusi teknologi mSound 2.0 – Meizu mendedahkan pembesar suara mereka mampu menghasilkan kualiti audio terbaik.

Untuk butang kuasa serta laras suara, peranti ini menggunakan sistem butang haptik untuk menawarkan butang maya. Bagi proses pengecasan, ia menyokong pengecasan tanpa wayar 18W – Super mCharge Wireless. Peranti ini tidak mempunyai sebarang slot simkad sebaliknya menggunakan e-Sim.

Tiada sebarang maklumat lanjut mengenai spesifikasi selebihnya seperti kapasiti bateri, memori dan storan tersedia buat setakat ini. Jadi sama-sama kita tunggu untuk update selanjutnya!

[SUMBER] [SUMBER 1]


Samsung Galaxy Tab A (2017) Dilancarkan Dengan Bateri 5,000mAh

Samsung tidak melupakan siri tabletnya, pada kali ini sebuah peranti yang bersaiz 8 inci telah diperkenalkan kepada umum. Samsung Galaxy Tab A (2017) yang memiliki resolusi skrin 1200×800 dijana oleh cip SoC Quad-core 1.4GHz.

Peranti ini menerima RAM sebanyak 2GB di samping storan dalaman seluas 16GB sahaja. Dibekalkan dengan kamera 8 Megapiksel di belakang, ia juga dilengkapkan dengan kamera 5 Megapiksel di bahagian depan. Tablet yang berukuran 212.1 x 124.1 x 8.9mm ini dianggarkan seberat 364g telah memuatkan bateri sebesar 5,000mAh.

Walaupun mendapat spesifikasi yang sederhana, ia masih menerima sistem OS Android 7.0 Nougat. Bagaimanapun, tablet ini hanya dilancarkan di pasaran Vietnam dengan tanda harga VND6,490,000 (lebih kurang RM1,201) sebuah. Ketersediaan model ini di negara asia lain termasuk Malaysia masih lagi belum diketahui.


Huawei Malaysia menawarkan warna Greenery dan Dazzling Blue pada siri Huawei P10

Barisan peranti Huawei P10 tidak lengkap jika warna baharu tidak diperkenalkan di Malaysia. Keunikan warna Greenery dan Dazzling Blue ini lebih menyerlah dan menonjol sekaligus boleh dicam dari jauh siri P terbaru keluaran Huawei ini.

Proses Hyper-Diamond Cut juga merupakan pertama kali digunakan dalam industri pembuatan dikenali sebagai Pantone. Proses pembuatan ini menghasilkan kemasan dan tekstur yang tidak licin tanpa meninggalkan kesan cap jari serta tidak comot. Warna ini mula menerjah ke pasaran Malaysia mulai 5 Mei depan serentak dengan tarikh pelancaran Samsung Galaxy S8 di Malaysia.

Selain itu, kejuruteraan penggambaran Huawei P10 ini turut mendapat kerjasama dengan jenama kamera professional terkemuka dunia iaitu Leica. Harga yang ditawarkan untuk model P10 adalah RM2,499.


yellow.ai Melancarkan Pembantu Maya Berkuasa AI Generasi Yang Seterusnya – Merentasi Suara & Perbualan di Malaysia

yellow.ai, Platform Automasi CX Percakapan terkemuka di dunia, yang dipercayai oleh lebih daripada 700 syarikat di seluruh dunia, hari ini mengumumkan pelancaran bot Voice AI di platformnya, selain saluran automasi teks yang ada seperti Laman Web, WhatsApp, Facebook, Kakaotalk, Instagram, Line dan banyak lagi. Setelah bekerja dengan lebih daripada 109 jenama di rantau ini, yellow.ai menawarkan bot sembang dan suara kelas perusahaan, menggunakan kecerdasan AI dan Manusia yang terbaik untuk memberikan pengalaman pelanggan yang sangat berbeza dengan sebahagian kecil daripada kos operasi semasa.

Gartner meramalkan bahawa pada tahun 2025, 40% daripada semua komunikasi suara masuk ke pusat panggilan akan menggunakan bot suara. Dengan permintaan automasi hiper dan resolusi atas permintaan yang semakin meningkat oleh pelanggan di Malaysia, menambahkan kemampuan Voice AI ke platform automasi pengalaman pelanggan yang kaya dengan warna kuning.ai adalah evolusi semula jadi untuk merealisasikan visi Automasi Total CX.

Bot AI suara seperti manusia dapat memahami sentimen, niat, dan tingkah laku masa lalu, dan juga mengubah nada, nada, kegembiraan, dan banyak lagi, agar sesuai dengan sentimen dan niat pelanggan di saluran seperti Telephony, Google Assistant dan Alexa. Bot syarikat boleh bercakap secara semula jadi secara semula jadi dalam 100+ bahasa di seluruh teks dan suara, seperti Bahasa Melayu, Bahasa Indonesia, Bahasa Tagalog, Mandarin, Bahasa Inggeris, Bahasa Tamil, dan banyak lagi, di luar kotak.

Layari laman sesawang http://www.yellow.ai.com bagi mendapatkan maklumat lanjut.


Reviu Eksklusif: OPPO F9, 5 Fokus Utama Di Bawah RM1,399!

HARGA: RM1,399

OPPO F9 baru sahaja dilancarkan pada minggu lepas, lambakan promosi dan agenda seperti konsert HaVOOC turut diheboh-hebohkan oleh artist dan selebriti terkenal.

So kalau anda adalah seorang kaki fesyen yang bergaya, OPPO F9 ini maybe boleh masuk ke dalam senarai poket anda. Tidak perlu banyak sangat spesifikasi berkuasa seperti peranti flagship yang lain kerana bukannya semua pun digunakan sepenuhnya, yang penting 5 fokus utama pada OPPO F9 ini cukup memadai bagi tawaran harga RM1,399.

Tak percaya? Baca seterusnya apa daya tarikan kelima-lima fokus utama ini.

Sebelum masuk ke babak utama, kita sekilas pandang dahulu spesifikasi si dia ya…

Dalam kotak pembungkusan terdapat adapter pengecas, earphone, kabel micro USB, SIM ejektor, casing pelindung dan buku manual.

OPPO F9 hadir dengan tiga pilihan warna cerun iaitu Sunrise Red, Twilight Blue dan Starry Purple, penggunaan warna cerun ini juga merupakan kali pertama tersedia pada siri F.

Di bawah sinaran matahari, panel belakangnya akan bersinar seperti kristal dan aliran air dalam sungai dari pantulan pada sudut yang berlainan.

Selain rekaan moden, sebagai peranti gaya melangkah ke depan, OPPO F9 juga menggunakan rekaan segar pada paparan skrinnya. Sekiranya skrin takuk tidak disukai ramai, maka OPPO hadir dengan skrin titisan air, lawa tak?!

Paparan skrin 6.3 inci FHD+ (2340 x 1080) dengan rekaan titisan air ini jelas menggambarkan inspirasi dari keindahan alam semula jadi, penggunaan ruangan yang sedikit mampu mencapai nisbah skrin-ke-kerangka sebanyak 90.8%.

Sistem pengecasan pantas VOOC dari OPPO amat dikenali ramai, prestasinya juga sangat dibanggakan. Oleh itu, OPPO F9 juga buat kali pertamanya hadir dengan teknologi ini bersama sokongan AI yang mampu menguruskan ketahanan bateri dengan lebih cerdas.

Kami telahpun membuat ujian pengecasan pada OPPO F9 untuk membuktikan adakah prestasi pengecasan pantas VOOC cukup memberangsangkan. Dalam kapasiti bateri sebesar 3,500mAh, ia hanya menggunakan masa selama 1 jam 10 minit untuk mengecas penuh.

Prestasi ini boleh dikatakan sangat cepat, sekiranya anda dalam masa tergesa-gesa pun tiada masalah kerana dalam 20 minit sahaja bateri 4% meningkat secara mendadak ke 42%. Puasssss….

Tambahan lagi OPPO F9 menawarkan sistem perlindungan lima lapisan pintar dari adaptor ke port dan dalaman peranti, bermakna anda boleh selamat bermain permainan sambil mengecas peranti tanpa merisaukan terlalu panas.

Untuk mencipta pengalaman interaktif yang lebih cerdas dan berkesan, OPPO F9 membawakan ColorOS 5.2 di bawah sistem operasi Android 8.1 Oreo.

Ciri baharu yang ditambah termasuk Google Lens, Smartbar, Music On Display dan pengalaman penyuntingan video yang lebih lancar.

Gelaran pakar swafoto pada peranti OPPO kini dipertingkatkan lagi dengan kehadiran dwi kamera utama 16MP + 2MP. Gabungan ini juga pertama kali dibekalkan pada siri F, dengan aperture f/1.8 dan f/2.4 mampu menawarkan kesan bokeh yang lebih semula jadi.

Di samping teknik pencahayaan potret 3D juga lebih memudahkan gambar diambil seperti dalam studio. Teknologi kecerdasan-buatan (AI) pada OPPO F9 mampu mengenalpasti sebanyak 16 senario secara automatik, kesemua ini turut menyempurnakan keseronokan semasa mengambil gambar.

Beralih ke kamera swafoto, penampilan lensa 25MP dengan teknologi Sensor HDR menjadi taruhan kali ini kerana ia membolehkan anda mengambil gambar swafoto yang lebih jelas walaupun berada di keadaan backlight.

Tambahan lagi sokongan teknologi AI Beauty 2.1 telah dipertingkatkan di mana anda boleh melihat terus kesan kecantikan dari skrin sebelum mengambil gambar. Penambahbaikan ini tentunya akan lebih disukai ramai kerana ia sangat mesra pengguna.

Kuasa dalaman OPPO F9 walaupun bukan yang paling hebat, tetapi dengan tawaran harga RM1,399 pada spesifikasi memuaskan seperti cip pemproses MediaTek Helio P60, 6GB RAM dan 64GB ROM yang masih menyokong kad microSD sehingga 256GB, serta dwi kamera utama 16MP + 2MP dan kamera hadapan 25MP di bawah teknologi Sensor HDR dan AI Beauty 2.1, semua ini menjadi okay pada OPPO F9.

Sokongan dwi kad SIM dan kad microSD sering menjadi isu pada slot hibrid, lain cerita pula pada OPPO F9 kerana ia hadir dengan rekaan triple slot. Hah, inilah dia keikhlasan yang dibawa oleh OPPO kepada penggunanya. Tiada bertukar-tukar antara kad SIM dan microSD lagi! Kan bagus!

Baca Juga: Promosi Merdeka! Pra-Tempahan OPPO F9 & Dapatkan Ganjaran Tunai RM999


Jom Meriahkan Roadshow OPPO Reno2 Di Sunway Pyramid – Beli & Bawa Pulang Hadiah Bernilai Hingga RM1,067!

Jom ramai-ramai memeriahkan roadshow jualan pertama OPPO Reno2 yang akan berlangsung di Orange Concourse, Sunway Pyramid pada 26 Oktober ini!

Lebih menarik, pelbagai hadiah percuma bernilai hingga RM1,067 menanti pelanggan untuk setiap pembelian OPPO Reno2 termasuk beg eksklusif OPPO Reno (RM199), VOOC Powerbank (RM269) dan OPPO Enco Q1 Wireless Noise Cancelling Headphones (RM599)- untuk masa terhad sahaja.

Selain itu, pelanggan bertuah terawal juga berpeluang menerima bubble tea daripa KOI yang disediakan oleh OPPO (sementara stok masih ada). Untuk makluman, pre-order Reno2 kini telah dibuka sehingga 25 Oktober 2019.

Setiap pra tempahan didatangkan dengan hadiah percuma bernilai sehingga RM318! Termasuk waranti perlindungan skrin (RM119) dan OPPO Reno Bag eksklusif bernilai RM119! Maklumat lanjut layari, OPPO Malaysia.


OPPO Reno5 Bakal Hadir Dengan LEnsa 64MP!!!

Ada sesuatu yang menarik mengenai peranti baharu OPPo nanti iaitu OPPo Reno5 apabila ia bakal hadir dengan kamera utama 64MP (lensa Utama) + 8MP (lensa sudut lebat)+ 2MP (Mono) + 2MP (Macro)!!

Dengan lensa yang mengagumkan ini, anda pasti mampu merakam imej yang mempersona.Ia hadir dengan fungsi HDR yang sangat baik.

Ia juga turut hadir dengan pelbagai fungsi menarik untuk pengguna. Jadi teruskan bersama kami bagi mengetahui tentang peranti ini.


MBO Atria Shopping Gallery Kini Rasmi, Tampil Dengan Skrin Samsung Onyx Cinema LED Pertama Di MBO

Peminat movie pastinya teruja kerana MBO hari ini telah melancarkan pawagam terbaharu di Atria Shopping Gallery, iaitu sebuah skrin Samsung Onyx yang pastinya memberikan tontonan 4K terbaik kepada penonton. Ia merupakan Skrin Onyx Cinema LED pertama di MBO Cinema berikutan kerjasama dengan Samsung.

Dewan Onyx ini menyokong kandungan resolusi dinamik tinggi (High Dynamic Resolution, HDR), dapat menjamin persembahan warna yang tepat serta imej yang bebas dari distorsi. Dewan ini turut menyediakan sistem bunyi seumpama kehidupan sebenar menggunakan teknologi pembesar suara JBL Surround System oleh Harman yang mempamerkan bunyi yang jelas dan seimbang.

MBO Cinema di Atria Shopping Gallery ini mampu menampung sehingga 1229 orang dan menawarkan 8 skrin termasuk dewan-dewan khas seperti Big Screen, Onyx dan dua dewan MBO kecil.

Bukan itu sahaja, ia juga turut menawarkan konsesi di bahagian luar dewan pawagam menerusi pelancaran Cafecito yang merupakan kafe moden yang menjual minuman unik dan makanan ringan. Bagi ibu bapa yang membawa kanak-kanak, sebuah taman permainan kecil berhampiran kafe turut disediakan untuk kanak-kanak.

Bersempena dengan pembukaan pawagam MBO baharu ini, tawaran promosi masa terhad diberikan kepada pengguna aplikasi “Samsung Mobile App” di mana berpeluang menikmati promosi khas Buy 1 Free 1 ketika membeli ticket wayang bagi dewan Onyx di sini. Setelah pembelian dilakukan, pamerkan kod e-baucar dalam aplikasi Samsung Mobile App anda di kaunter untuk menebus tiket kedua secara percuma.


Acer Predator Orion 5000 Dan 9000 Rasmi, Dijual Pada Harga Bermula Dari RM9999

Acer turut melancarkan CPU terbaharu daripada merkeka iaitu Predator Orion 5000 dan 9000 bagi pasaran Malaysia. Predator Orion 5000 bakal dijual untuk pasaran Malaysia pada harga RM9999. Manakala bagi bagi Predator Orion 900 pula ia bakal dijual pada harga RM13299.

Dari aspek rekaan, ia dihadirkan dengan tingkap sisinya yang menunjukkan bahagian dalaman. IceTunnel 2.0 Acer mengeluarkan haba panas menerusi pengurusan aliran udaray ang mengasingkan sistem kepada beberapa zon thermal yang mana setiap satu mempunyai aliran udara sendiri.

Spesifikasi dalam kedua-dua CPU ini sangat berkuasa. Predator Orion 5000 dilihat tampil dengan NVIDIA GeForce RTX 2070 manakala bagi Predator Orion 9000 bula dihadirkan dengan NVIDIA GeForce RTX 2080. PAstinya ia memaparkan kesan grafik yang terbaik kepada pemain.

Predator Orion 5000 hadir dengan 8GB RAM dan 256GB SSD + 1TB HDD. Manakala bagi Predator Orion 9000 pula hadir dengan 16GB DDR4 RAM dan 512GB SSD + 2TB HDD. Jadi pengalaman gaming anda berada di tahap terbaik!!!


Prototaip OnePlus 9 Terdedah?? – Hadir Dengan Sistem 3 Kamera!

Ada sesuatu yang menarik mengenari pernati OnePlus apabila baru-baru ini, prototaip OnePlus 9. telah didedahkan.

Menerusi gambar yang terdedah, ia hadir dengan skrin berlubang di bahagian kanan dan hadir dengan bezel yang sangat nipis. Dikatakan ia hadir dengan saiz skrin 5.55″ dengan kadar segar semula 120Hz.

Dalam pada itu, ia turut dikhabarkan mempunyai sistem 3 kamera di bahagian belakang .

Namun, belum dapat dipastikan kesahihannya. Jadi, sama-sama kita nantikan!!


[ Video Tutorial ] 12 Tips Tambahan Siri Huawei P20 Yang Mungkin Ramai Tidak Tahu!

Tips! 10 Fungsi Tambahan Siri Huawei P20 Yang Mungkin Ramai Tidak Tahu

Jika korang semua tidak suka sangat baca artikel, boleh juga layan video! Jom~~


Dataiku Perkenal Integrasi Dengan Snowflake untuk Mendayakan Sokongan terhadap Fungsi Data Maju

NEW YORK, 11 Jun 2021 /PRNewswire/ — Dataiku, platform AI Perusahaan yang paling maju di dunia, hari ini mengumumkan satu integrasi dengan Snowpark dan fungsi takrifan pengguna (UDF) Java Snowflake, pengalaman pembangun baharu untuk Snowflake, berikutan pengumuman kedua-duanya di Sidang Kemuncak Snowflake. Dengan menambah sokongan untuk fungsi takrifan pengguna (UDF) Java yang kini disokong oleh Snowflake, Dataiku meneruskan kepemimpinannya dalam pengiraan tolak turun; dengan Snowpark, Snowflake dan Dataiku akan mendayakan jurutera data, saintis data, dan pembangun yang memilih bahasa lain untuk memanfaatkan keupayaan platform Snowflake yang kuat dan faedah Awan Data Snowflake.

Dengan integrasi UDF Java, pengguna Dataiku kini dapat memanfaatkan Snowflake dengan lebih baik untuk lebih banyak operasi – pengguna persediaan data visual kini dapat menolak turun pengiraan lebih banyak resepi visual ke enjin Snowflake, dan penskoran juga dapat berlaku secara langsung di Snowflake. Kedua-dua bidang kemudiannya dapat memanfaatkan skala Snowflake yang elastik, dan dengan itu organisasi dapat beroperasi pada set data yang lebih besar, bekerja dengan lebih pantas, dan hanya membayar untuk apa yang mereka perlukan. Tolak turun juga meminimakan pergerakan data supaya data kekal dalam Snowflake, yang meningkatkan keselamatan data dan mengurangkan kerisauan pematuhan. Dengan Snowpark, pengguna juga akan dapat melihat peningkatan dalam fungsi perkhidmatan dan lebih banyak akses untuk para pembangun – supaya lebih ramai pembangun dalam perusahaan dapat membina perkhidmatan untuk berinteraksi dengan perkhidmatan Snowflake, sambil memanfaatkan kebanyakan platform Dataiku untuk analitik maju pada skala.

“Dataiku telah direka untuk memanfaatkan kuasa mengira platform data secara natif. Pelancaran Snowpark & UDF Java Snowflake membolehkan kami untuk memperluaskan sokongan tolak turun sedia ada kami daripada SQL untuk fungsi yang lebih maju dalam persediaan data dan pemarkahan ramalan secara langsung di Snowflake. Ini memberikan pengguna kami keupayaan untuk mengoptimumkan pemprosesan aplikasi AI mereka di Snowflake,” kata JC Raveneau, Pengarah Kanan, Pengurusan Produk di Dataiku.

“Snowflake kini dikenali kerana prestasi, kebolehskalaan, dan keserentakannya. Sebelum Snowpark dan UDF Java, interaksi dengan Snowflake kebanyakannya adalah melalui SQL,” kata Isaac Kunen, Pengurus Produk Kanan di Snowflake. “Fungsi ini membolehkan pengguna mencipta dan mengurus lebih banyak aliran kerja secara keseluruhan dalam Awan Data Snowflake, tanpa memerlukan sistem pemprosesan tambahan – memajukan misi Snowflake untuk menggerakkan data dunia, dan memberikan keupayaan kepada lebih ramai pengguna untuk mencapai wawasan data yang berkuasa dengan Awan Data Snowflake. Bekerjasama dengan Dataiku, sebuah syarikat yang berkongsi visi untuk mendemokrasikan wawasan data, akan memberi faedah kepada pelanggan bersama dengan penyelesaian analitik yang boleh diakses dan bersepadu.”

Snowpark dan UDF Java sedia untuk pratonton untuk pelanggan Snowflake dan akan tersedia untuk pratonton awam tidak lama lagi.

Latar Belakang Dataiku

Dataiku  ialah platform AI dan pembelajaran mesin yang terkemuka di dunia, menyokong ketangkasan dalam usaha data organisasi melalui AI yang kolaboratif, elastik, dan bertanggungjawab, semuanya pada skala perusahaan. Beratus-ratus syarikat menggunakan Dataiku untuk menyokong operasi perniagaan utama mereka dan memastikan mereka kekal relevan dalam dunia yang berubah, yang merangkumi model yang mendorong pengesanan penipuan, pencegahan pulangan pelanggan, penyelenggaraan ramalan, pengoptimuman rantaian bekalan, dan banyak lagi. Dataiku dibina untuk syarikat-syarikat yang berhasrat untuk mendemokrasikan AI di seluruh organisasi mereka, membawakan ketangkasan dan kebersediaan kepada perniagaan melalui penggunaan data oleh semua orang daripada penganalisa hinggalah kepada saintis data.

Keywords:  Computer Software Computer/Electronics Licensing/marketing agreements Data Analytics

Source: PRNEWSWIRE


Pertama Di Malaysia!! Xiaomi Dan Durian Man Perkenalkan e-SIM!

Xiaomi Malaysia telah mengumumkan kerjasama mereka dengan Durian Man, yang membolehkan beberapa peranti Xiaomi menggunakan e-SIM buat pertama kalinya di Malaysia. Melalui e-SIM, tiada lagi kad SIM fizikal diperlukan bagi mengaktifkan talian kerana ia cip elektronik yang telah siap dipasang pada telefon pintar.

Pelan yang ditawarkan oleh Durian Man juga agak menarik, serendah RM14.15 untuk 4GB data dan 60 minit panggilan sehingga RM200 dengan tawaran data berkapasiti 128GB. Selain itu, Durian Man juga menawarkan perayauan data tanpa had di beberapa negara seperti Singapura (RM8), Thailand (RM5) Jepun (RM10), Hong Kong (RM5) serta China (RM5).

Durian Man menggunakan talian Celcom, jadi untuk liputan di tempat anda boleh rujuk dari liputan Celcom. e-SIM Durian Man juga hanya boleh digunakan serentak dengan satu kad SIM fizikal sahaja. Kepada yang berminat untuk melanggan e-Sim Durian man ini, boleh ke Mi Store terpilih iaitu:

Sebelum itu, pemilik telefon pintar Xiaomi Redmi Note 4X, Redmi 4A, Redmi Note 5A Prime, Redmi Note 5A, Redmi 5A, Redmi 4X, Redmi 5, Redmi Note 5, Redmi 5 Plus dan juga Redmi Note 4 perlu memuat turun aplikasi Durian Man. Manakala bagi pemilik peranti Xiaomi Mi 8, POCOPHONE F1, MIX 2S, Redmi Note 6 Pro, Mi Max 3, Mi 8 Pro serta Mi 8 Lite pula boleh terus menggunakan e-SIM kerana aplikasi ini telah siap dipasang.

Bagi menarik minat orang ramai, pendaftaran pelan Durian Man ini melayakkan pelanggan untuk menyertai cabutan bertuah dengan tawaran hadiah seperti telefon pintar Xiaomi dan juga kredit Durian Man. Sebarang keraguan boleh ke laman Facebook Xiaomi Malaysia.

Sumber


Spesifikasi Xiaomi Redmi 5 Kini Diketahui

Gambar yang telah dikongsikan oleh China Weibo telah melihatkan iklan rekaan dan spesifikasi Xiaomi Redmi 5 yang tidak lama lagi akan dilancarkan. Sebelum ini kami ada kongsikan artikel mengenai Xiaomi Redmi Note 5A dan kemungkinan kedua-dua peranti ini akan dilancarkan serentak.

Berdasarkan gambar, Xiaomi Redmi 5 akan dilengkapi dengan dua pilihan, salah satunya menggunakan cip Snapdragon 625 dan 3GB RAM, manakala satu lagi dengan cip Snapdragon 630 dan RAM sebanyak 4GB. Masing-masing akan menyediakan ruang storan 32GB dan 64GB yang menyokong slot kad microSD.

Telefon pintar ini juga akan dibekalkan dengan paparan 5 inci 1920 x 1080 berserta bateri berkapasiti 3,680mAh. Sementara, kamera menyediakan 16 Megapiksel di belakang dan 5 Megapiksel di depan. Xiaomi Redmi 5 menerima pengoperasian Android 7.1.1 Nougat dan juga MIUI akan ditawarkan pada harga yang lebih berpatutan.

Tanda harga bagi Xiaomi Redmi 5 bermula dari RM541 sehingga RM696 bermula di China nanti.


Celcom Berikan Data Internet 3GB Percuma Untuk Bermain Permainan AOV

Sebagai memacu pertumbuhan ekosistem e-sukan Malaysia, pembangun permainan Arena of Valor (AOV) telah menjalinkan kerjasama bersama Celcom Axiata Berhad bagi memudahkan pengguna Celcom bermain permainan kegemaran mereka di peranti mudah alih.

Jika anda adalah salah seorang pengguna Celcom yang menggunakan pascabayar mahupun prabayar, Celcom berbesar hati untuk memberikan 3GB data Intenet khas untuk bermain AOV pada setiap bulan selagi anda aktif bersama Celcom. Dengan data Internet 3GB, pengguna boleh bermain sebanyak 500 pusingan AOV sebulan!

Kepada yang ingin menebus data Internet percuma ini, anda perlu menghantar SMS GET AOV ke 28882 dan tunggu sehingga pengesahan diterima. Tunggu apa lagi, jom berperang!


Digi Lancarkan Dua Prepaid Baru, Digi Prepaid Live & Digi Prepaid Best

Bertempat di Sunway Pyramid Convention Centre (SPCC), Digi telah menjemput para media untuk sama-sama memeriahkan pelancaran dua kad SIM prabayar terbarunya, iaitu Prepaid Live dan juga Prepaid Best.

Digi Prepaid Live menawarkan data percuma sebanyak 8GB sebagai tambahan kepada data yang dilanggan pada setiap bulan. Pada masa yang sama, penawaran data tambahan ini hanya terhad untuk digunakan pada rangkaian 4G LTE, dan ditawarkan secara berperingkat. Digi menghadkan data percuma 1GB untuk streaming video dan 1GB untuk streaming muzik pada setiap minggu. Ini bermakna, pengguna akan menerima 8GB data percuma setiap bulan, di mana untuk 4GB streaming video dan 4GB lagi untuk streaming muzik.

Data percuma untuk muzik termasuk pelbagai perkhidmatan Digi Music Freedom, termasuk Spotify, Deezer, JOOX dan beberapa lagi. Manakala untuk video pula, Digi meliputi perkhidmatan YouTube, iFlix, Astro On-The-Go, Tonton, Viu, Dailymotion dan juga HyppTV Everywhere.

Manakala untuk Digi Prepaid Best pula, ia menawarkan data Internet sebanyak 200MB setiap hari apabila anda menggunakan sekurang-kurangnya RM1 sehari untuk membuat panggilan ke luar negara yang mewakili negara Indonesia, Bangladesh, Nepal, Pakistan, Mymanmar, Filipina, Thailand, Vietnam dan juga China. Anda hanya perlu dial *888# untuk menebus ganjaran yang diberikan.

Bukan itu sahaja, pemngguna juga boleh membuat panggilan dan SMS ke 20 ‘Kawan’ dengan kadar yang murah. Untuk maklumat lanjut mengenai kedua-dua kad SIM prabayar terbaru dari Digi ini, boleh melayari laman web Digi Prepaid Plan.


Apa?! Harga Jualan iPhone 7 & 7 Plus Diturunkan Sebanyak RM500?!

Peranti Apple selain terkenal dengan kualitinya yang unggul, apa lagi benda yang menjadi topik di kalangan orang ramai? Apa lagi, tentunya tawaran harga yang sangat tinggi, mencecah RM4000 untuk mendapatkannya! Bukannya semua orang mampu milik walaupun minat sangat, betul tak?!

Hah…sini ada berita baik bagi anda semua yang mengidamkan peranti ini. Menurut laman rasmi Machines, harga jualan bagi iPhone 7 dan iPhone 7 Plus telah menerima pengurangan sebanyak RM500 untuk model tertentu.

Kemas kini harga jualan adalah seperti berikut:


Apple Watch Dengan Sistem Operasi Windows 95

Nick Lee, seorang YouTuber dan peminat dunia teknologi berjaya melakukan sesuatu yang unik. Apple Watch beliau beroperasi dengan menggunakan sistem Windows 95, ia bukanlah tugas yang mudah kerana Nick terpaksa melakukan ubah suai kod bagi menjadikan sistem operasi itu sesuai dengan input sentuhan. Selain itu, Nick juga terpaksa membina satu peranti dari straw bagi memastikan Apple Watch tidak terpadam semasa operasi Windows Installation.

Menurut Nick, beliau mendapat inspirasi apabila melihatkan spesifikasi smartwatch pada masa kini dan kebetulan beliau memiliki Apple Watch dan memutuskan untuk mencuba memasukkan sistem operasi Windows 95 pada peranti zaman kini. Hasilnya, beliau mungkin sahaja satu-satunya orang yang memiliki Apple Watch dengan sistem operasi Windows 95, sungguh unik.


Promosi Pemasangan Unifi Dalam Tempoh 24 Jam – Tawaran Dari TM

TM sekali lagi membawa promosi menarik kepada penggunanya, di mana pemasangan dalam tempoh 24 jam adalah percuma sehingga 31 Mac 2019, bermula dari masa pendaftaran.

Pelanggan yang berminat boleh mendaftar di laman rasmi TM, dan promosi pemasangan ini tertakhluk kepada terma dan syarat, yang mana pemasangan dalam tempoh 24 jam ini berdasarkan kekosongan slot di kawasan anda.

Pemasangan akan dicaj semula selepas habis tempoh promosi ini, dan sebanyak RM200 akan dikenakan.


watchOS 2.2 Beta Menawarkan Fungsi Baru Untuk Aplikasi Apple Maps

Apple nampaknya telah melepaskan ketersediaan kemas kini watchOS 2.2 Beta untuk pembangun, dan ini jelas dapat dilihat bahawa Apple kini sedang berusaha untuk memperbaiki aplikasi Apple Maps pada peranti boleh pakai pertama keluarannya itu. Dengan kemas kini terbaru  ini, aplikasi Apple Maps pada Apple Watch telah ditambahkan dengan akses navigasi pantas ke rumah atau tempat kerja daripada lokasi semasa anda. Selain itu, ia juga turut menawarkan fungsi Nearby yang sebelum ini telah diperkenalkan dalam aplikasi Apple Maps pada iOS 9. Ini bermakna pemilik Apple Watch boleh mencari tempat, restoran, stesen minyak, hospital dan banyak lagi dengan lebih mudah. Sebaik sahaja anda memilih kategori yang spesifik, senarai penuh nama perniagaan, jarak dari tempat anda berada, reviu, masa operasi dan banyak lagi. Walau bagaimanapun, fungsi Nearby ini hanya tersedia untuk enam buah negara sahaja iaitu Australia, China, Kanada, Jerman, Perancis dan juga USA.

Screenshots fungsi ‘Nearby’ pada watchOS 2.2 :


Ini Adalah Pixel 2 Dan Pixel 2 XL

Ketibaan Google Pixel 2 dan Pixel 2 XL ke dalam arena telefon pintar makin hampir. Sebelum ini, beberapa imej yang tertiris masih lagi diragui tetapi apa yang diperlihatkan hari ini kemungkinan besar adalah rupanya yang sebenar.

Pixel 2 yang mewakili saiz sederhana hadir dengan skrin 5 inci HD penuh, sementara Pixel 2 XL dilengkapi paparan 18:9 bersaiz 6 inci QHD. Apa yang menjadi daya tarikan ialah peranti ini dimuatkan dengan speaker stereo di sebelah depan dan di belakang sebuah sensor kamera 12 Megapiksel turut dibekalkan.

Kedua-dua peranti ini akan dikuasakan oleh pemproses Qualcomm Snapdragon 835 bersama RAM 4GB atau 6GB dengan storan seluas 128GB. Pixel 2 mungkin akan memiliki tanda harga USD650 (RM2,747) atau lebih mengikut saiz storan. Manakala, Pixel 2 XL sekitar USD850 (RM3,592) sebuah.

Walaupun memiliki tanda harga yang premium, konfigurasi skrin masih lagi meninggalkan bingkai yang tebal beserta sistem kamera utama tunggal. Dilaporkan, Goolge Pixel 2 dan Pixel 2 XL akan mula dijual di pasaran AS bermula 15 November kelak.

Baca juga : Reviu Eksklusif: Menguji Kemampuan Kamera Google Pixel


ZTE Perkenal Telefon Pintar Video 5G Pertamanya Axon 11 di China

SHENZHEN, China, 24 Mac 2020 /PRNewswire/ — ZTE Corporation (0763.HK / 000063.SZ), penyedia antarabangsa yang utama bagi penyelesaian telekomunikasi, perusahaan dan teknologi pengguna untuk Internet mudah alih, hari ini memperkenalkan secara rasminya telefon pintar video 5G pertamanya ZTE Axon 11 5G di China. Telefon pintar ini menampilkan prestasi 5G luar biasa, reka bentuk yang bergaya, fungsi rakaman dan suntingan video yang hebat.

“Dengan komitmen berterusan dan pengumpulan mendalam daripada industri telekomunikasi, ZTE akan terus mengukuhkan pelaburan dalam inovasi,” kata En. Xu Feng, Naib Presiden Kanan ZTE Corporation dan Presiden Bahagian Peranti Mudah Alih. “Sementara itu, dengan mengambil kira bahawa video besar dan video HD pasti menjadi salah satu senario aplikasi utama dalam era 5G, ZTE akan terus meluaskan pelaburan dalam algoritma video. Pada masa depan, kami akan berusaha bersungguh-sungguh dalam dua aspek yang berikut: keupayaan komunikasi dan algoritma video, bertujuan untuk menyediakan pengguna dengan produk terminal 5G yang kompetitif.”

Fungsi Rakaman dan Suntingan Video Hebat Rakam Kehidupan Baharu Anda

Tanpa mengira sama ada vlogger profesional atau pengguna biasa, setiap orang pada hari ini bersedia untuk mengingati, menyampaikan, berkongsi kehidupan harian mereka, selain mendapat maklumat yang lebih dinamik, melalui video. Di China, bilangan pengguna video pendek telah melebihi 820 juta pada tahun 2019 dan masih tetap bertambah. Selain daripada resolusi dan kadar bingkai, penstabilan video sememangnya merupakan salah satu unsur penting yang menentukan kualiti sesebuah video.

ZTE Axon 11 5G boleh merakam video resolusi tinggi 4K pada 60fps, berdasarkan sistem rakaman kuad AI yang terdiri daripada kamera utama HD super 64MP, kamera sudut luas 8MP sehingga 120 darjah, kamera makro 2MP khusus dan kedalaman profesional kamera lapangan. Ia layak mendapat perhatian bahawa kedua-dua kamera utama dan kamera sudut luas menyokong penstabilan video, yang membolehkan pelarasan yang sesuai untuk getaran rakaman video bagi menjadikan rakaman video dinamik lebih jelas dan lebih stabil. ZTE Axon 11 5G akan membantu pengguna menemui lebih banyak keindahan dalam kehidupan dan merekodkan lebih banyak butiran dengan merakam video yang berkualiti tinggi dan stabil.

Bagi memenuhi keperluan pengguna untuk menyunting video pada bila-bila masa dan di mana-mana sahaja ia boleh dilakukan, ZTE Axon 11 5G dilengkapi dengan fungsi penyuntingan video, menyokong pelbagai jenis kesan khas peralihan, pelbagai cantuman video, penapis dan muzik, menggalakkan setiap orang untuk merakamkan kehidupan baharu mereka dengan telefon pintar 5G ini. Dengan lebar jalur tinggi dan kependaman rendah dalam era 5G, beratus-ratus video HD 4K boleh dimuat naik tanpa mampatan, agar anda boleh merekodkan, menyampaikan dan berkongsi detik-detik istimewa dalam kehidupan pengguna pada bila-bila masa dan di mana-mana sahaja.

Keupayaan 5G Diperkukuh dengan Pengalaman Unggul

ZTE Axon 11 5G serasi dengan kedua-dua mod SA dan NSA, membolehkan keserempakan berbilang saluran dalam rangkaian Wi-Fi dan selular (4G/5G). Ia bukan sahaja dapat mengurus dengan mudah persekitaran isyarat yang rumit, tetapi juga dapat mencapai jalur frekuensi penuh 5G, Netcom penuh dan mempercepatkan lagi kelajuan rangkaian bertindih. Ia dikuasakan oleh platform mudah alih Qualcomm® Snapdragon™ 765G dan memberi pengalaman 5G yang ekstrem. Bersama-sama teknologi pemecutan rangkaian pintar ZTE Link-Booster, ZTE Axon 11 5G membolehkan penukaran lancar daripada Wi-Fi kepada rangkaian selular dengan menganalisis secara automatik senario penggunaan dan keadaan rangkaian serta meningkatkan kelajuan muat turun dengan menerima pakai secara serentak kedua-dua rangkaian. Kelajuan penukaran boleh ditingkatkan sebanyak 50% (*Diuji oleh ZTE Lab).

Tambahan pula, ZTE Axon 11 5G menerima pakai enjin pengoptimuman sistem pemandangan-penuh generasi baharu Z-Booster 2.0, yang memperuntukkan dengan pintar sumber sistem melalui algoritma AI, mengoptimumkan dimensi yang memberi kesan kepada pengalaman pengguna seperti pemula APP, operasi sistem, penukaran rangkaian dan pelbagai senario berbeza. Z-Booster 2.0 terdiri daripada tiga modul fungsian, termasuk App-Booster, System-Booster mencakupi RAM-Booster, FS-Booster, Power-Booster dan Link-Booster, masing-masing menjadikan aplikasi bermula lebih pantas, menunjukkan prestasi yang lebih cekap dan menyediakan pengalaman internet dan komunikasi yang lebih baik.

Penyelesaian pelarasan bekalan kuasa pintar menjalankan kawalan pintar dengan menggabungkan secara mendalam tabiat penggunaan dengan status Operasi APP, meningkatkan hayat bateri sebanyak 35% (*Diuji oleh ZTE Lab). Ia dapat memenuhi permintaan pengguna sepenuhnya demi rangkaian yang lebih pantas, operasi lebih lancar dan hayat bateri lebih lama dalam era 5G.

Reka Bentuk Bergaya dengan Paparan Melengkung

Dari segi penampilan, ZTE Axon 11 5G mengekalkan kenipisan dan reka bentuk bergaya seperti biasa. Ia menerima pakai paparan titisan air melengkung fleksibel 6.47-inci, melambangkan nisbah skrin-kepada-badan 92%. Kaca melengkung kuad 3D memberi kesan optik yang indah dan lebih nipis. Saiz yang sempurna untuk dimuatkan pada telapak tangan pengguna dan memberi rasa yang lebih lembut pada tangan. Bahagian sisi telefon pintar ini menerima pakai reka bentuk berbentuk papan luncur yang unik, manakala bahagian atas dan bawah menggunakan lengkung aras G3, menjadikan keseluruhan badan telefon dengan integrasi 360-darjah, memberi rasa yang lebih baik untuk memegang telefon pintar ini dengan skrin mendatar. Reka bentuk badan telefon yang amat tipis menjadikan ZTE Axon 11 hanya setebal 7.9mm. Kini ia merupakan telefon pintar 5G yang paling ringan dalam pasaran, dengan berat badan telefon hanyalah 168g.

ZTE Axon 11 5G disediakan serta merta di China untuk prapesanan di saluran e-dagang termasuk www.myzte.com, zte.jd.com,zte.tmall.com, bermula pada 23 Mac ini. ZTE Axon 11 5G akan disediakan di China bermula pada harga RMB 2,698.

Berikut merupakan pautan untuk mengakses video produk: https://www.ztedevices.com/en/videos/axon11/

Spesifikasi ZTE Axon 11 5G:

Rangkaian

5G: n1/n3/n41/n78/n79

FDD: B1/3/4/5/7/8/12/17/20

TDD: B34/38/39/40/41

UMTS: B1/2/4/5/8

CDMA: BC0

GSM: B2/3/5/8

LTE 4×4MIMO

DL 3CA,DL 2CA;UL 2CA

Platform

Platform mudah alih Qualcomm® Snapdragon™ 765G

Memori

6GB RAM + 128GB ROM

8GB RAM + 128GB ROM

8GB RAM + 256GB ROM

OS

MiFavor 10 (Berasaskan Android 10)

Paparan

6.47″ FHD+(1080*2340), AMOLED

Kamera

Belakang: 64MP + 8MP + 2MP + 2MP

Depan: 20MP

Bateri

4000mAh (tipikal), QC4+

Interface

USB Type-C 3.1

nano + nano/Mikro SD(Sehingga 2TB)

Saiz

Ciri-ciri

Cap jari pada-paparan, DTS:X ® Ultra, Fon Telinga Hi-Fi, NFC

GPS/A-GPS/BeiDou/Galileo/GLONASS,

802.11 a/b/g/n/ac, BT 5.1

Akselerometer, Kedekatan & Ambien, Sensor RGB, Kompas, Giroskop

Hubungan Media:

Margaret Ma ZTE Corporation Tel: +86 755 26775189 Emel: ma.gaili@zte.com.cn

Foto – https://photos.prnasia.com/prnh/20200323/2756976-1?lang=0

Keywords:  Computer Networks Computer/Electronics Entertainment Internet Technology Mobile Entertainment Telecommunications Telecommunications Carriers and Services Telecommunications Equipment New products/services

Source: PRNEWSWIRE


Garmin Fēnix 5, Fēnix 5S & Fēnix 5X, Koleksi Jam Tangan GPS Siri Fēnix Terbaru!

Pengedar tunggal Garmin, Aeco Technologies (M) Sdn. Bhd. baru-baru ini telah mengemaskini koleksi jam tangan GPS siri Fēnix terbaru di Malaysia. Generasi terbaru siri Fēnix ini hadir dengan tiga variasi berbeza, di mana Fēnix 5 memiliki diameter muka 47mm, Fēnix 5S 42mm dan juga Fēnix 5X pula berdiameter 51mm.

Memfokuskan kepada pengguna yang aktif, ketiga-tiga model ini menawarkan ciri-ciri menarik seperti sensor untuk mengesan kadar degupan jantung, sambungan Bluetooth, GPS, digital kompas dan beberapa lagi.

Keistimewaan model Sapphire adalah ia menyokong sambungan WiFi yang memudahkan anda. Garmin yang sememangnya terkenal dengan peranti GPS terbaik, turut menyediakan fungsi ini pada jam tangan ini. Selain menawarkan masa penggunaan yang lama, kami pasti anda akan berpuas hati dengan jam tangan terbaru keluaran Garmin ini.


[Tertiris]: Siri Samsung Galaxy Note 10 Bakal Hadir Dengan Sokongan Tanpa Wayar 15W?

Demam menantikan ketibaan siri Samsung Note 10 kini kian dirasakan yang mana ia bakal dilancarkan pada acara Galaxy Unpacked pada 7 Ogos ini. Sebelum terdapat video yang mempamerkan telefon ini mungkin bakan disertakan dengan skrin Infinity-O dengan kamera hadapan di letakkan di bahagian tengah skrin.

Terdapat 1 lagi maklumat tertiris yang mana peranti ini dikatakan sedang menguji pengecasan tanpa wayar dengan kuasa 15W menggunakan pengecas model EP-N5200.

Ia dikatakan telah diuji ke atas Galaxy Note 10+ (SM-N975U) dan Galaxy Note 10+ 5G (SM-N976V). Selain itu, peranti Galaxy Note 10 berkemungkinan akan hadir dengan pengecas berwayar sehingga 25W.

Jadi sama-sama kita nantikan kehadiran peranti ini!!!


Apple Event Bakal Berlangsung Pada 15 September Ini!!! Adakah Siri iPhone 12 Bakal Dirasmikan??

Ada sesuatu yang menarik buat peminat jenama Apple apabila mereka dikhabarkan bakal melangsungkan Apple Event pada 15 September ini di Apple Park California.

Berkemungkinan mereka akan memperkenalkan peranti yang ditunggu-tunggu iaitu iPhone 12 dan Apple watch serta iOS 14.

Teruskan bersama kami untuk mendapatkan maklumat lanjut!


Digi WiFi Kini Tersedia di 7000 Kawasan Di Seluruh Malaysia- Nikmati WiFi Pass Pada Harga Serendah RM1!!!

Bagi memperluaskan rangkaian internet di seluruh Malaysia, Digi Telecommunications Sdn Bhd (Digi) telah mengumumkan bahawa ketersediaan kesemua akses Unlimited Digi WiFi on demand service eksklusif bagi pelanggan Digi.

WiFi hotspots ini ini tersedia di 7,000 hotspots di seluruh Malaysia yang mana ia turut disertakan di kawasan tumpuan seperti pusat beli belah, pusat perniagaan, Universiti dan kawasan perlancongan. Pelanggan Digi akan menikmati hiburan tanpa had dan melayari internet dengan kelajuan 4Mbps dari harga serenda RM1 / pass.

Untuk mengaktifkan juga sangat mudah. Buka sambungan Wifi kemudian cari #DigiWiFi. Ikuti arahan pada skrin dan pilih “Buy Now” dan aktifkan WiFi pass. Pelanggan juga mencari hotspots yang berdekatan dengan merea menerusi MyDigi Apps.

Bagi memudahkan proses pembayaran bagi WiFi pass, anda boleh melakukannya menerusi Digi Direct Operator Billing yang mana jumlah keseluruhan akan ditolak daripada baki prepaid pelanggan tersebut atau menambah pada bil postpaid mereka.

Menariknya, bermula hari ini sehingga 31 Oktober, pelanggan boleh menikmati harga promo seperti berikut:

Artikel Berkaitan:


Veteran Pemimpin Industri IT, Shigeru Harasawa menyertai syarikat Pemecutan Jualan, Vymo sebagai Presiden di Jepun

Vymo telah berkembang pesat di Jepun dan memacu pecutan jualan beberapa syarikat perkhidmatan kewangan terbesar di rantau ini

TOKYO, 9 Februari 2021 /PRNewswire/ — Vymo, Platform Pemecutan Jualan yang menjadi pilihan lebih 125,000 orang pengguna di lebih 60 institusi kewangan terkemuka di seluruh dunia, hari ini mengumumkan pelantikan veteran pemimpin industri IT, Shigeru Harasawa sebagai Presiden di Jepun. Encik Harasawa menyertai Vymo setelah beliau berkhidmat dengan sebuah syarikat perusahaan AI yang terkemuka iaitu DataRobot sebagai Pengurus Negara dan telah membantu membangunkan perniagaan di Jepun dari mula.

Dalam kerjayanya selama lebih 25 tahun, Encik Harasawa telah memegang jawatan kepemimpinan di syarikat permulaan seperti Netezza, DataStax dan DataRobot serta syarikat IT yang besar seperti IBM, Microsoft dan Oracle. Sebagai Presiden di Jepun, Encik Harasawa akan memimpin perniagaan Vymo di rantau ini, melapor terus kepada Ketua Pegawai Eksekutif, Cik Yamini Bhat dan melabur dalam membina pakatan strategik bagi memastikan kejayaan pelanggan Vymo.

Mengulas tentang berita tersebut, Pengasas Bersama merangkap Ketua Pegawai Eksekutif Vymo, Cik Yamini Bhat berkata: “Jepun ialah kawasan strategik utama buat Vymo. Sepanjang tahun lepas, kami telah mengesahkan penyelesaian kami dalam beberapa institusi kewangan terbesar di negara ini. Kami yakin bahawa kepemimpinan dan pengalaman Harasawa-san akan membantu kami memberi perkhidmatan yang lebih baik kepada pelanggan dan meluaskan kehadiran kami di rantau ini.”

Presiden Vymo di Jepun, Encik Shigeru Harasawa berkata:  “Saya teruja untuk menyertai Vymo. Saya percaya produk ini berada pada kedudukan yang baik bagi memenuhi keperluan syarikat-syarikat Jepun. Walaupun perisian CRM dan jualan cenderung untuk memberi tumpuan semata-mata kepada pengurus jualan tetapi produk Vymo juga sangat relevan kepada wakil jualan. Ini memacu penerimaan yang tinggi dan memberi kesan terhadap hasil jualan. Saya yakin Vymo akan menjadi standard de-facto kepada pasukan jualan di Jepun dalam masa terdekat ini.”

Produk Vymo membantu jurujual:

Vymo tersedia dalam versi Profesional, Penyelesaian dan Boleh Disesuaikan. Ia boleh digunakan dalam kes-kes penggunaan secara komprehensif dan tersedia untuk perkhidmatan kewangan seperti berikut: Bankasurans, Jualan Langsung Insurans, Jualan Agensi Insurans, Pengurusan Kekayaan serta Pinjaman dan Kutipan.

Vymo juga disepadukan dengan penyelesaian CRM terkemuka seperti Salesforce dan Microsoft Dynamics serta mempunyai kadar penggunaan melebihi 85%. Vymo telah ditampilkan dalam Laporan Ekonomi JETRO (Japan External Trade Organization) sebagai “unikorn masa depan” dan mengiktiraf keupayaannya untuk membantu jurujual Jepun menangani “normal baharu” secara jarak jauh.

Tentang Vymo

Vymo (www.getvymo.com) ialah Platform Pemecutan Jualan yang dipercayai oleh lebih 125,000 orang jurujual merentasi lebih 60 buah perusahaan global seperti AIA, Allianz, AXA, Sunlife, FE Credit, Generali dan HDFC Bank. Vymo diiktiraf oleh Gartner sebagai Cool Vendor dan dibiayai oleh Emergence Capital dan Sequoia Capital.

Pautan Berkaitan

Hubungan Media (Jepun) Taro IshikawaVymo Japantaro.ishikawa@getvymo.com

Hubungan Media (Global) Gunjan SahaVymo Inc.gunjan@getvymo.com

Keywords: Banking/Financial Service Computer Software Computer/Electronics Mobile Entertainment Telecommunications Personnel announcements Financial Technology

Source: PRNEWSWIRE


Inspirasi Dari Musim Bunga, Samsung Studio 9 Membawa Anda Ke Taman Bunga Penuh Kreativiti

Studio9 dari Samsung ini bertempat di hadapan pusat membeli-belah Fahrenheit 88, ia merupakan sebuah studio yang penuh dengan bunga-bunga indah di tengah-tengah Bandaraya KL. Anda boleh mengambil gambar bunga indah dengan ciri-ciri unik pada kamera Samsung Galaxy S9 dan S9+.

Mulai sekarang hingga 31 Mei 2018 (10 pagi hingga 10 malam), rakam setiap detik indah anda dalam pemandangan indah ini dengan Super Slow-mo dari Galaxy S9 dan S9+. Anda boleh membawa balik sepasang tiket wayang hanya dengan muat naik video Super Slow-mo tersebut ke Instagram anda dengan hashtag #TakeItSloMalaysia.

Mudah sahaja! Tunggu apa lagi?! Sama-sama kunjungi Studio9 hari ini dan tunjukkan bakat kreativiti anda dalam video Super Slow-mo.


Celcom Home Menawarkan Perkhidmatan Internet Berkelajuan Tinggi Di Seluruh Malaysia – Nikmati 30Mbps Pada Harga RM80!

Celcom baru-baru ini telah mengumumkan perkhidmatan Internet jalur lebar berkelajuan tinggi, sebagai tambahan kepada perkhidmatan tanpa wayar tetap bagi kediaman di seluruh Malaysia.

Celcom Home Fibre™ menawarkan internet berkelajuan tinggi tanpa had sehingga 100Mbps pada harga RM120 sebulan, serta 30Mbps dengan harga RM80 sebulan. Pelanggan juga boleh memilih perkhidmatan jalur lebar tanpa wayar Celcom – Celcom Home Wireless™ kerana ia mampu menghubungkan sehingga 64 peranti dalam satu masa.

Pelanggan boleh terus memasang Celcom Home Wireless™ selepas mendaftar dan dapat menstrim filem berdefinisi tinggi melalui saluran seperti Netflix, Astro Go, Tonton dan lain-lain, dengan data Video Walla™ sehingga 1,000GB. Tambahan lagi, pelanggan boleh menikmati muzik terkini dengan data Music Walla™, serta bermain permainan video atau melayari internet dengan keselesaan kediaman masing-masing.

Bagi maklumat lanjut mengenai Celcom Home Fibre™ atau Celcom Home Wireless™, layari Celcom Broadband.


HUAWEI Tawar Promosi Tukar Ganti Bateri Telefon Pada Harga RM99 – Bermula Sekarang ~ 7 Mei 2019!

Bagi pengguna peranti HUAWEI yang berhasrat untuk membuat pertukaran bateri. Inilah masa yang sesuai! HUAWEI kini menawarkan promosi tukar ganti bateri telefon pada harga yang rendah untuk sejumlah peranti terpilih! Hanya RM99 SAHAJA!

Promosi bermula SEKARANG hingga 7 Mei 2019 dan model yang tertakluk di bawah promosi ini termasuklah siri HUAWEI P, siri HUAWEI Mate dan siri HUAWEI Nova :

Lebih menarik, promosi yang ditawarkan adalah termasuk harga alat ganti dan upah pasang. Pun begitu, promosi ini terhad untuk tukar ganti bateri sahaja, tidak termasuk kos baik pulih lain. Bagi yang berminat, anda boleh penukaran di pusat servis HUAWEI terpilih!


Peta Eksklusif: Golden Woods Kini Hadir Pada PUBG Mobile Lite

PUBG Mobile Lite kini mengumumkan kemas kini baharu versi 0.14.1 yang mana peta ekslusif Golden Woods disertakan khas untuk versi Lite sahaja.

Menurut pihak Tencent, peta baharu ini menjanjikan pertempuran yang lebih pantas di samping menyeronokan. Selain peta Golden Woods, musim baharu yang akan dibuka pada 1 Oktber turut akan hadir dengan tema baharu, termasuk juga pelbagai cabaran, mod dan rewards.

Maklumat lebih lanjut boleh layari laman rasmi PUBG Mobile Lite, kemas kini ini akan diedarkan secara berperingkat mulai sekarang.

MUAT TURUN PUBG Mobile Lite: Android


Huawei SmartLi UPS Menang sebagai Finalis dalam “Best of Show Award” di Interop Tokyo 2021

TOKYO, 21 April 2021 /PRNewswire/ — Tanggal 14 April, di Interop Tokyo 2021, Huawei SmartLi UPS Menang sebagai Finalis dalam “Best of Show Award”. Huawei SmartLi UPS ialah salah satu produk utama kuasa digital, menampilkan Keandalan Ultra-tinggi, Ketumpatan Kuasa Ultra-tinggi, Kecekapan Ultra-tinggi dan Kecerdasan Hebat dalam industri.

Di upacara penyampaian Anugerah, hakim-hakim benar-benar mengiktiraf daya inovatif penyelesaian Huawei SmartLi UPS yang memperlihatkan usaha dan pencapaian yang diraih oleh Huawei dalam sistem bekalan kuasa dan pengedaran pusat data.

“Huawei telah mencapai inovasi digital dalam sistem bekalan kuasa dan pengedaran pusat data. Ia menggunakan pengurusan visualisasi pautan penuh dan penyelenggaraan prediktif pintar bagi memastikan keandalan tinggi pusat data. Di samping itu, topologi yang inovatif dan reka bentuk pelesapan haba yang sangat baik memaksimumkan ketumpatan dan kecekapan kuasa. Selain itu, SmartLi menggunakan teknologi penyamaan arus aktif yang membolehkan penggunaan hibrid bateri lama dan baharu. Semua ini menunjukkan kekuatan inovatif Huawei. Pada masa akan datang, kami mengharapkan lebih banyak produk dan penyelesaian daripada Huawei.”

Huawei di Interop Tokyo 2021

Kawasan Pameran ShowNet merupakan sorotan bagi pameran Interop tahunan. Huawei memperkenalkan SmartLi UPS ke kawasan pameran untuk membekalkan kuasa kepada peranti demonstrasi di lapangan, memastikan saling sambungan peranti daripada berbilang vendor di kawasan pameran. Di Interop Tokyo 2021, Huawei SmartLi UPS telah menunjukkan kekuatannya.

Ciri 1: Keandalan Ultra-tinggi

Huawei SmartLi UPS menggunakan Litium Ferum Fosfat yang lebih stabil dan ia tidak memerlukan pemeriksaan rutin, tidak menghasilkan oksigen dan api sekiranya berlaku larian terma, maka ia lebih andal. Selain itu, dengan mengintegrasikan teknologi digital maju, parameter seperti voltan, arus, status suis dan suhu nod utama dapat dipantau pada masa sebenar dan status tidak normal dapat dipaparkan yang menjadikannya lebih mudah untuk mengesan kerosakan. Di samping itu, aplikasi sistem BMS tiga lapisan melaksanakan pengurusan yang lebih baik bagi memastikan keandalan bateri litium.

Ciri 2: Ketumpatan Kuasa Ultra-tinggi

Berbanding dengan penyelesaian UPS bateri asid-plumbum biasa, Penyelesaian Huawei SmartLi UPS menjimatkan jejak sebanyak lebih daripada 60% dengan cara hujung-ke-hujung. Ia tidak memerlukan penggantian dalam tempoh 10 tahun yang dapat mengurangkan OPEX pusat data dengan banyaknya.

Ciri 3: Kecekapan Ultra-tinggi

UPS modular Huawei mempunyai kecekapan tinggi iaitu 97% dalam mod pelurus-penyongsang. Modul tersebut menggunakan teknologi hibernasi bagi mencapai kecekapan beban ringan. Mod dalam talian pintar yang baru dilancarkan ini mempunyai kecekapan tinggi 99%, dapat mencapai kecekapan beban penuh dan memastikan bekalan kuasa berkualiti tinggi tanpa gangguan.

Ciri 4: Kecerdasan Hebat

Huawei SmartLi UPS menerima pakai teknologi pintar secara inovatif untuk meramalkan jangka hayat kapasitor, jangka hayat kipas, suhu nod utama, kapasiti bateri dan sebagainya. Ia mengubah proaktif pasif kepada penyelenggaraan prediktif. Di samping itu, SmartLi menggunakan teknologi penyamaan arus aktif yang membolehkan penggunaan hibrid bateri lama dan baharu. Berfungsi bersama UPS modular Huawei, SmartLi UPS menyokong pengembangan kapasiti fleksibel yang dapat mengurangkan risiko pelaburan dan TCO.

Memandang ke hadapan, Huawei akan terus melaksanakan inovasi teknologi yang berterusan dan membantu pelanggan membina pusat data generasi seterusnya yang ringkas, mesra alam, pintar dan andal.

Latar Belakang Huawei

Ditubuhkan pada tahun 1987, Huawei ialah penyedia global yang terkemuka bagi infrastruktur teknologi maklumat dan komunikasi (ICT) dan peranti pintar. Kami memiliki lebih daripada 197,000 pekerja dan kami beroperasi di lebih daripada 170 negara dan wilayah bagi menawarkan perkhidmatan kepada lebih daripada tiga bilion orang di serata dunia.

Misi dan visi kami adalah untuk membawa kemudahan digital kepada setiap orang, rumah dan organisasi demi dunia pintar yang terhubung sepenuhnya. Bagi mencapai tujuan ini, kami akan mendorong ketersambungan merata dan menggalakkan akses yang sama rata kepada rangkaian; membawakan infrastruktur awan dan kecerdasan buatan ke empat pelosok dunia bagi menyediakan kuasa pengkomputeran unggul di tempat dan ketika anda memerlukannya; membina platform digital untuk membantu semua industri dan organisasi menjadi lebih tangkas, cekap dan dinamik; menetapkan semula pengalaman pengguna dengan AI, bagi menjadikannya lebih diperibadikan buat orang ramai dalam segenap aspek kehidupan mereka, sama ada mereka berada di rumah, di pejabat atau di mana-mana. Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

http://www.linkedin.com/company/Huawei http://www.twitter.com/Huawei http://www.facebook.com/Huawei http://www.youtube.com/Huawei

Keywords: Computer/Electronics Electronic Components Internet Technology Telecommunications Awards Trade show news

Source: PRNEWSWIRE


E-waranti HUBLOT: Pendigitan kad jaminan atau bagaimana setiap jam tangan menjadi sijilnya sendiri

Keaslian jam tangan Hublot dijamin oleh pengecaman visual struktur mikro bahan mereka.

Dengan e-waranti HUBLOT, Hublot melancarkan jaminan digital sepenuhnya yang tersimpan dalam rantaian blok AURA.

Untuk mengikuti perkembangan terkini, sila ikuti: @Hublot #Hublot

NYON, Switzerland, 21 November 2020 /PRNewswire/ — “Setelah menjadi salah sebuah syarikat pertama di dunia yang melengkapkan jam tangannya dengan jaminan elektronik pada tahun 2009, Hublot sekali lagi berinovasi dengan e-waranti Hublot. Hublot akan menggunakan sistem pasport dan waranti elektronik, seperti pengecaman wajah, berdasarkan keunikan bahan yang membentuk jam tangannya. Teknologi canggih ini memerlukan penyelidikan dan pembangunan selama lebih daripada tiga tahun melalui kerjasama dengan syarikat KerQuest. Terima kasih kepada e-jaminan Hublot, hari ini gambar ringkas yang diambil menggunakan telefon bimbit akan mengaktifkan jaminan dan akses terhadapnya, pada masa yang sama ia juga mengesahkan ketulenan produk. Walaupun teknologi yang dibangunkan bergantung pada algoritma yang kompleks, ia adalah mudah dan mesra pengguna. Gabungan yang sempurna antara kerumitan teknologi dan kemudahan penggunaan.” Ricardo Guadalupe, Ketua Pegawai Eksekutif (CEO) Hublot.

Dengan e-waranti Hublot, Hublot & KerQuest telah menyatukan bahan dan algoritma yang inovatif untuk merevolusikan pengalaman pengguna. Jam tangan tersebut disahkan dengan pengiktirafan dalam kekhususan penggunaan bahannya. Usaha pertama dalam memerangi pemalsuan.

Era kad jaminan dan sijil ketulenan fizikal sudah berlalu; dengan sistem perlindungan dan jaminan e-waranti Hublot baharu, Pembuat jam tangan mempermudah pengesanan dan penjejakan jam tangannya, dari pembuatan hingga ke pelanggan, melalui pusat-pusat jualan. Setia dengan motonya “Menjadi yang pertama, unik dan berbeza”, pembuat jam tangan, dengan e-waranti Hublot, telah mencipta teknologi pertama di mana jam tangan itu sendiri menjadi kunci untuk membuka dunia perkhidmatan baharu. Selain memudahkan penggunaan di pusat-pusat jualan, pelanggan dan urusan kastam, Hublot juga meningkatkan pencegahan pemalsuan dan kecurian. Ringkas, mudah dan berkesan!

Pembuat jam tangan ini telah menjalankan pembangunan algoritma dengan kerjasama syarikat KerQuest sejak tahun 2017. Matlamatnya adalah untuk membangunkan teknologi yang bergantung pada pengiktirafan kekhususan jam tangan, iaitu struktur mikro bahan buatannya. Cara kerja ini nampak jelas bagi pakar Seni Gabungan ini, yang telah menggunakan bahan dan gabungan mereka untuk menampilkan perbezaan berbanding pesaingnya selama 40 tahun. Sebagai cabaran tambahan, walaupun mengakui bahawa penggunaan bahan dalam pengertian yang luas telah dikaji selama beberapa tahun, pengiktirafan sebenar secara menyeluruh merupakan sesuatu yang menjadi masalah hingga sekarang. Dengan evolusi telefon pintar dan khususnya peningkatan dalam definisi kamera, serta pembangunan dalam kecerdasan buatan, Hublot dan KerQuest mampu menyempurnakan pengiktirafan pandang pertama sesebuah jam tangan.

Setiap utas jam tangan Hublot adalah unik: malah dua jam tangan dari model yang sama yang dihentikan pembuatannya dapat dibezakan hasil keunikan struktur mikronya. Cabaran yang dihadapi adalah bagaimana memahaminya dan memprosesnya dengan cara yang boleh dipercayai dan praktikal. E-waranti Hublot adalah berdasarkan pada pengiktirafan menyeluruh terhadap kekhususan semua jam tangan dan model Hublot.

Teknologi utama terdapat dalam cara pembuatan, di mana, dengan cara tertentu, pasport sesebuah jam tangan dapat ditetapkan. Pembaca optik yang direka khas mengimbas secara visual dan membina semula realiti setiap bahagian dengan terperinci, dalam definisi yang sangat tinggi. Setiap jam tangan memang “dijejak” sebaik sahaja dikeluarkan dari produksi. Apabila jam tangan dijual di butik, transaksi di pusat jualan akan mengaktifkan jaminan menggunakan aplikasi e-jaminan Hublot (yang mengambil foto muka jam tangan berserta dengan foto pendua yang dipaparkan pada skrin). Foto tersebut dihantar ke infrastruktur pengkomputeran yang akan memprosesnya dan mengaktifkan waranti secara automatik sekiranya jam tangan tersebut telah dikenal pasti secara tepat. Setelah jam tangan tersebut dikenali dan disahkan, pelanggan akan menerima e-waranti Hublot mereka melalui saluran pilihan mereka (SMS, E-mel, WhatsApp, WeChat, Instagram, Messenger, dll.) dan kemudian dengan mudah dapat menyertai komuniti Hublotista.

Aplikasi e-waranti khusus juga tersedia untuk para pelanggan. Ini membolehkan mereka mengakses perkhidmatan baharu dengan mudah, seperti mengesahkan keaslian jam tangan tersebut, mendapatkan status waranti jam tangan atau mengakses komuniti Hublotista. Sekiranya berlaku kehilangan data waranti atau penjualan jam tangan tanpa memindahkan waranti kepada pemilik baharu, pengiktirafan menyeluruh melalui aplikasi e-waranti Hublot, yang tersedia di Google Play Store dan Apple App, sekali lagi membolehkan akses ke semua maklumat tentang jam tangan tersebut dan warantinya. Semasa transaksi yang melibatkan jam tangan terpakai, aplikasi e-waranti Hublot akan membolehkan penjual atau pembeli memeriksa status jam tangan tersebut dan akan melindungi penjual daripada penjualan semula jam tangan yang dicuri.

Teknologi e-waranti Hublot sudah serasi dengan semua jam tangan yang dihasilkan oleh Pembuat sejak awal tahun 2020. Teknologi yang berfungsi sepenuhnya ini sedang dilancarkan di semua pusat jualan Hublot. Butik pelopor di Paris, Vendôme yang telah dilengkapi selama lebih dari setahun, butik dan peruncit di Switzerland juga telah beroperasi. Pasaran lain akan menyusul dalam beberapa bulan akan datang. Untuk jam tangan edisi sebelumnya, kad waranti secara elektronik masih dikekalkan. Apabila jam tangan ini dihantar untuk mendapatkan perkhidmatan selepas jualan, ia akan direkodkan oleh Pembuat supaya ia boleh memanfaatkan sistem e-waranti Hublot yang baharu.

Sekali lagi, Hublot meletakkan pengalaman pelanggan sebagai intipati pembangunannya dan berhasrat memanfaatkan teknologi ini untuk ditawarkan kepada pelanggan setianya dengan ciri-ciri interaktif baharu.

Menjadi syarikat pertama yang menggunakan kad waranti elektronik pada tahun 2009

Pada tahun 2009, Hublot menjadi salah sebuah syarikat pertama di dunia yang melengkapkan jam tangannya dengan teknologi WISeKey—kad waranti yang diaktifkan semasa pembelian, berfungsi dengan sistem pengesahan dua faktor (kekunci kriptografi dan nombor siri jam tangan). Teknologi ini digabungkan dengan pembaca waranti USB dan telah membolehkan pelanggan untuk menyertai komuniti Hublotista. Pada tahun 2015, ia telah berkembang, menggantikan tampalan cip elektronik dengan teknologi NFC (komunikasi medan hampir).

E-waranti Hublot akan menjadi sebahagian daripada rantaian blok AURA yang diperkenalkan oleh LVMH

Sistem waranti baharu yang dibangunkan oleh Hublot adalah sebahagian daripada trend global untuk memerangi pemalsuan dan untuk menjejak dan mengesan kitaran hayat produk, yang diperkenalkan oleh LVMH. E-waranti Hublot akan disimpan dalam rantaian blok AURA, yang bertujuan untuk digunakan oleh jenama-jenama mewah lain. Dibangunkan oleh Microsoft dan syarikat rantaian blok ConsenSys, AURA ialah rantaian blok antarabangsa pertama yang direka untuk membantu pengguna mengesan item dan menilai ketulenannya. Selain direka oleh dan untuk jenama mewah, ia juga membolehkan pengesanan sumber bahan mentah dan perlindungan harta intelek dan kreatif.

HUBLOT

Ditubuhkan di Switzerland pada tahun 1980, HUBLOT ditakrifkan oleh inovasinya, yang bermula dengan kombinasi emas dan getah yang sangat tulen. “Seni Pelakuran” ini berasal dari imaginasi Pengerusi berwawasannya, Jean-Claude Biver dan telah dipacu oleh CEO Ricardo Guadalupe sejak tahun 2012.

Pelancaran Big Bang yang ikonik dan memenangi pelbagai anugerah pada tahun 2005 membuka jalan untuk koleksi terunggul baharu (Classic Fusion, Spirit of Big Bang), dengan komplikasi yang bermula dari sederhana sehingga yang sangat canggih, mewujudkan tempat pembuatan jam tangan DNA Switzerland yang luar biasa dan memastikan pertumbuhannya yang memberangsangkan.

Bagi mengekalkan kepakaran tradisional dan kecanggihannya, dengan berpandukan falsafah untuk “Menjadi Pertama, Berbeza dan Unik,” pembuat jam tangan Switzerland ini secara konsisten mendahului kelok, melalui inovasi dalam bahan (Magic Gold tahan calar, seramik dalam warna-warna cerah, batu nilam) dan rekaan pergerakan Pembuatan (Unico, Meca-10, Tourbillon).

HUBLOT komited sepenuhnya untuk mencipta jenama Haute Horlogerie dengan masa depan yang berwawasan: masa depan yang disatukan dengan peristiwa penting pada zaman kita (FIFA World Cup™, UEFA Champions League™, UEFA EURO™ dan Ferrari) dan duta terbaik dalam era yang ada pada zaman kita (Kylian Mbappé, Usain Bolt, Pelé).

Temui alam semesta HUBLOT di rangkaian butik kami yang terletak di bandar-bandar utama di seluruh dunia: Geneva, Paris, London, New York, Hong Kong, Dubai, Tokyo, Singapura dan di HUBLOT.com.

KerQuest

KerQuest telah membangunkan enjin pengenalan menyeluruh yang kukuh yang dihoskan pada platform yang dipanggil Solid Media Messaging. Ia membolehkan pengguna untuk berinteraksi secara intuitif dengan sebarang objek melalui telefon pintar mereka dan melakukan pelbagai transaksi perkhidmatan. Walaupun dapat memenuhi banyak fungsi perniagaan untuk jenama dan pengedar, ia juga merupakan alat yang sangat baik untuk membina kesetiaan pelanggan.

Keywords: Computer Hardware Computer Software Computer/Electronics Consumer Electronics Fashion Household/Consumer/Cosmetics Jewelry Retail New products/services

Source: PRNEWSWIRE


20 Sebab Kenapa Perlu Beli Samsung Galaxy Note 20 Ultra 5G!!!

Samsung Galaxy Note20 Ultra baru sahaja dilancarkan dan pastinya korang tertanya-tanya kenapa perlu untuk korang beli peranti ini kan?? Jom kita tengok 20 sebab kenapa kena beli peranti ini!!


Nak Try Siri OPPO Find X2 5G?? Jom Sertai Kempen LendX2Go!

Anda ingin mencuba sendiri kehebatan OPPO Find X2 Series 5G? Korang jangan risau sebab OPPO sekarang sedang melaksanakan kempen LendX2Go!

Seramai 100 orang akan dipilih untuk mencuba sendiri peranti ini. Mereka yang berminat boleh mendaftar di laman sesawang OPPO bermula dari 21 sehingga 31 Mei. Untuk menyertai, pengguna haruslah 18 tahun ke atau dan perlu meletakkan deposit sebanyak RM3999bagi OPPO Find X2 5G dan OPPO Find X2 Pro 5G.

100 peserta yang terpilih boleh mengambil peranti mereka pada 1 hingga 7 Jun. Selepas 20 hari percubaan, peserta boleh membuat keputusan sama ada untuk memulangkan peranti tersebut dan menerima semula deposit, atau membeli peranti tersebut dengan diskaun sebanyak RM400 bagi Find X2 5G dan RM460 bagi Find X2 Pro 5G.

Pemilihan peserta berdasarkan konsep siapa cepat dia dapat. Trasaksi deposit mesti dilakukan secara offline di kedai terpilih, concept store atau flagship store. Bagi memastikan keselamatan, transaksi boleh dilakukan menggunakan kad kredit dan debit sahaja.

Bagi yang terpilih, anda dikehendaki berkongsi testimoni dan 5 keping hasing gambar dengan OPPO Find X2 watermark .


Akhirnya Terdedah! ASUS ROG Phone 2 Bakal Diperkenal Secara Rasmi Pada 23 Julai 2019

Setelah sekian lama berteka-teki, akhirnya ASUS berkongsi mengenai tarikh rasmi pengenalan pendatang baru mereka, ASUS ROG Phone 2 – bakal diperkenal secara rasmi pada 23 Julai 2019. Jika diteliti, terdapat logo Tencent Games pada poster tersebar – ramai mula berspekulasi permainan mudah alih khusus untuk peranti tersebut bakal dilancarkan.

Kebocoran terdahulu mendedahkan, ASUS ROG Phone 2 bakal menyertakan memori sehingga 12GB RAM dan menggunakan cip pemproses Snapdragon 855 sebagai tunjang utama. Skrin peranti dijangka membawakan sokongan kadar segar semula 120Hz dan menampilkan sokongan pengecasan pantas 30W.

Apa agaknya kejutan yang bakal dibawakan oleh syarikat gergasi ini untuk peminat setia mereka? Sama-sama kita tunggu kemunculan rasminya kelak. Kekal bersama eRing untuk lebih info terkini.


[ Promosi HUAWEI ] Tukar Bateri Hanya RM99 – Bermula 14 Jan ~ 20 Feb 2019

Bersiap sedia semua! Sempena Tahun Baru Cina yang bakal menjelang pada 5 Februari ini, pihak HUAWEI Malaysia telah menganjurkan satu promosi khas pengguna HUAWEI.

Mulai 14 Jan sehingga 20 Feb 2019, anda boleh membuat pertukaran bateri bagi beberapa model terpilih hanya pada harga RM99!

Model-model terpilih:

Anda boleh melawati ke semua pusat servis HUAWEI yang sah untuk menikmati promosi ini.

**Tertakhluk kepada terma dan syarat


Grab Bakal Kenakan Penalti Sebanyak RM3 Untuk Pembatalan Tempahan – Bermula 25 Mac 2019

Sebut sahaja mengenai Grabcar pasti ramai dalam kalangan kita sering menggunakan perkhidmatan ini kan? Memang tidak dapat dinafikan, perkhidmatan ini semakin mendapat tempat dalam kalangan rakyat Malaysia tidak mengira umur dan jantina.

Tahukah anda bahawa grab bakal mengenakan penalti SEBANYAK RM3 kepada penumpang untuk mana-mana yang berikut:

*Polisi ini akan bermula di Lembah Klang pada 25 Mac 2019 dan bandar-bandar lain pada 27 Mac 2019. Maklumat lanjut layari, GRAB.


Nak Tahu Apa Promosi Menarik Dari 11street Sempena Kempen 11.11 Ini?!

Selain Shopee dan Lazada, nampaknya 11street turut mengadakan pelbagai tawaran dan promosi hebat sempena kempen 11.11 ini. Sempena ‘Madness Category Sales’ bermula 29 Oktober hingga 10 November 2018, pelanggan boleh mendapatkan produk dengan diskaun sehingga 90%.

Tempoh kemuncak kempen ini adalah pada ‘Madness Heaven’ bermula 11 hingga 14 November 2018, di mana 11street akan memberi diskaun sehingga 90%, jualan kilat yang mengujakan serta tawaran pada harga serendah RM11.

Ia tidak terhenti di situ kerana untuk menghargai para pelanggan setia, 11street akan melanjutkan tempoh jualan ‘The Madness Continues’ bagi produk-produk terpilih dengan harga yang ditawarkan amat kompetitif.

Sebagai tanda penghargaan, pelanggan yang berbelanja di 11street sepanjang tempoh promosi ini juga berpeluang menikmati makan malam bersama selebriti media sosial tempatan. Untuk maklumat lanjut boleh ke laman Facebook 11street atau layari laman rasmi 11street.


Samsung Galaxy Buds+ Kini Rasmi – Mampu Bertahan Sehingga 11 Jam & Dijual Pada Harga RM599

Bersempena dengan Samsung Galaxy Unpacked 2020, bukan hanya telefon pintar siri Galaxy S20 dan Galaxy Z Flip yang dilperkenal, malahan mereka turut memperkenalkan Samsung Galaxy Buds+.

Jika dilihat dari segi rekaan, tiada perbezaan yang ketara berbanding model terdahulu. Ia tampil dengan keupayaan IPX2.

Menariknya, ia turut dihadirkan dengan dua pemandu audio berasingan bagi bass dan treble dan terdapat 3 mikrofon terbina bagi setiap bud yang memberikan bunyi yang lebih baik.

Terdapat beberapa penambahbaikkan berbanding model terdahulu antaranya adalah jangka hayat baterinya mampu bertahan sehingga 11 jam. ia turut dihadirkan dengan pengecasan tanpa wayar.

Peranti ini bakal dijual pada harga RM599.


Pameran Canton ke-128 Berakhir, Memperkasakan Pemulihan Perdagangan Antarabangsa

GUANGZHOU, China, 29 Okt 2020 /PRNewswire/ — Pameran Import dan Eksport China (Pameran Canton) ke-128 selama 10 hari berakhir di platform digital canggihnya yang telah memberikan peluang unik untuk perniagaan dan pembeli antarabangsa menerima pakai pengalaman perdagangan tanpa batasan di hujung jari mereka.

128th Canton Fair Concludes, Empowering International Trade Recovery

Pameran tersebut mengalu-alukan pembeli dari 226 negara dan rantau yang merupakan rekod tertinggi setakat ini. Setakat 24 Oktober, platformnya telah menerima 51.17 juta kunjungan, termasuk lebih 7.89 juta kunjungan ke dewan pameran maya syarikat.

Xu Bing, Jurucakap bagi Pameran Canton dan Timbalan Pengarah Pusat Perdagangan Asing China, menyatakan bahawa wabak COVID-19 semasa telah memberikan cabaran ekstrim semasa negara-negara cuba mengembangkan ekonomi mereka dan pada masa yang cuba menyelamatkan nyawa. China berusaha untuk memudahkan usaha industri dan rantaian bekalan antarabangsa kembali kepada kenormalan, dan juga membantu dalam pemulihan perdagangan dan pelaburan antarabangsa.

26,000 pempamer membawakan lebih daripada 2.47 juta produk, iaitu peningkatan sebanyak 16.5 peratus daripada edisi lalu, termasuk 8,500 produk daripada 346 pempamer antarabangsa dari 30 negara. Antaranya, 730,000 produk baharu dilancarkan di acara tersebut, meningkat sebanyak 21.6 peratus.

Pameran Canton tahun ini telah menyaksikan banyak produk sohor kini dengan inovasi dalam reka bentuk, fungsi, ketukangan dan bahan. 131 produk daripada 91 syarikat menerima ganjaran untuk reka bentuk berani dan inovatif mereka, menerima hadiah daripada 2020 Canton Fair Design Awards (Anugerah Reka Bentuk Wajar Canton 2020) yang berprestij.

Pameran perdagangan besar tersebut juga menerapkan teknologi “baharu” seperti data raya, pengkomputeran awan dan kecerdasan buatan, yang menawarkan pengalaman imersif kepada pembeli melalui penggunaan grafik, video, 3-D dan platform realiti maya (VR). Dewan pameran VR memperlihatkan produk daripada 2,046 syarikat, dan dikunjungi sebanyak 163,200 kali keseluruhannya, manakala bilik pameran penstriman langsung tersuai juga menjadi tumpuan ramai, dengan 1.89 juta orang menontonnya.

Pembeli mengulas tentang Pameran Canton maya ini bahawa ia telah menawarkan pengalaman pengguna yang luar biasa daripada menyemak imbas produk baharu, mengetahui teknologi baharu dan tinjauan pasaran hinggalah menyertai perbualan interaktif. Fungsi-fungsi yang dinaik taraf tersebut telah membolehkan mereka mengakses produk berkualiti tinggi daripada sejumlah pembekal dan pengeluar secara dalam talian.

Di samping pameran, Pameran Canton turut menganjurkan beberapa siri acara sokongan dalam dan luar talian untuk meneroka dan menggalakkan lagi perdagangan antarabangsa. 38 acara pemadanan perniagaan maya dianjurkan di 37 negara dan rantau, dan 6 persatuan perniagaan dari Afrika, Eropah dan Asia menyertai Program Perkongsian Kerjasama Global Pameran Canton.

Keywords: Banking/Financial Service Household Products Household/Consumer/Cosmetics Internet Technology Retail Telecommunications Trade show news

Source: PRNEWSWIRE


Jom Sertai HUAWEi AppGallery Carnival & Anda Berpeluang Memenangi Hadiah Bernilai Sehingga RM2 Juta!!!

Peminat HUAWEI bersedia kerana HUAWEI AppGallery akan berlangsung bermula pada hari ini yang mana anda berpeluang mememangi cabutan bertuah yang bernilai sehingga RM2 juta.

Ia tersedia di semua HUAWEI Experience Stores, dan pememang bertuah bakal membawa pulang Proton X70 atau salah satu dari 500 electric scooters.

Bagi memulakan carnival ini, HUAWEI kini melaksanakan jualan satu hari (19 Jun). Apabila anda membeli peranti HUAWEI, andaakan mendapat diskaun yang sangat menakjubkan.

Berikut adalah video tips untuk anda bersedia menyertai carnival ini.


OnePlus 8T Cyberpunk 2077 Kini Rasmi!! – Dijual Pada Harga Kira-Kira RM2484

Berita menarik bagi peminat OnePlus apabila OnePlus8T Cyberpunk 2077 edisi khas kini telah dilancarkan dan dijual pada harga CNY3,999 (kira-kira RM2,484).

Rekaan panel belakangnya sangat unik apabila kamera belakang boleh dilebarkan di seluruh bahagian belakang yang memberikan nafas baru.

Dalam pada itu, telefon ini hadir dengan logo Cyberpunk 2077 yang sangat unik.

Jika dilihat dari aspek dalaman yang berkuasa apabila ia dihadirkan dengan RAM sebesar 12GB dan toran UFS 3.1 sebesar 256GB. IA dikuasakan oleh pemproses Snapdragon 865.


Dua Minggu Lagi Android O Akan Dilancarkan?

Pengguna Android sememangnya tidak sabar dengan kemunculan Andorid O. Sudah pasti kemas kini yang terbaru ini akan membawakan pelbagai ciri baru dan prestasi yang lebih baik kepada peranti. Menurut Evan Blass @evleaks, Google dijangka akan melancarkannya dalam masa dua minggu lagi iaitu pada 21 Ogos depan.

Seperti yang sedia maklum, Android O akan menawarkan kemaskini seperti antaramuka, emoji, Picture-in-Picture (PIP), notifikasi, dot notifikasi, permesejan dan ciri-ciri menarik yang lain.

Kebiasaannya kemas kini terbaru Android tidak akan diperoleh sejurus dilancarkan tetapi ia akan mengambil masa sebulan atau dua bergantung kepada pengeluar sesuatu jenama peranti tersebut.


Android Nougat Meningkat Dengan Perlahan Kepada 2.8% Pada Bulan Mac

Acara MWC 2017 memperlihatkan barisan-barisan peranti terbaru dari pelbagai pengeluar dan majoriti peranti yang dipamerkan adalah menggunakan sistem operasi Android versi terbaru, iaitu Nougat. Mari lihat pertumbuhan sistem operasi Android Nougat semenjak ia dilancarkan.

Jumlah pengguna Android Nougat berkembang dengan agak perlahan, namun menunjukkan pertambahan yang seragam. Kebanyakan peranti yang sudah siap sedia menggunakan Android Nougat sudah dikemas kini ke versi 7.1 manakala sebahagian besar yang sudah dinaik taraf ke Nougat masih lagi berada di versi 7.1.

Bulan lepas menyaksikan Samsung Galaxy S7 dan S7 Edge mula menerima Nougat secara berkala mengikut kawasan. Lenovo juga mula mengedarkan Nougat kepada Moto G4 dan Z Play, manakala Honor adalah sedang berada di dalam fasa beta untuk Honor 6X dengan EMUI 5.0. Terbaru, LG G6 akan menggunakan sistem operasi Nougat dengan pelan kemas kini untuk G4 dan V10.

Ketika ini Marshmallow masih lagi digunakan dengan lebih meluas berbanding versi lain, diikuti Lollipop dan Kit Kat. Jika anda tertanya-tanya mengapa Android Nougat lambat dikeluarkan kepada pengguna, ianya adalah kerana proses tersebut bergantung kepada pengeluar peranti untuk mengedarkan sistem operasi tersebut kepada pemilik peranti.


Samsung Galaxy S8 Dan S8+ Bakal Terima Kemas Kini Rasmi Android 8.0 Oreo Awal 2018

Selepas melancarkan program Android 8.0 Oreo beta untuk Samsung Galaxy S8 dan S8+ sebelum ini, sebanyak tiga kemas kini versi beta telah diterima untuk pemilik kedua-dua peranti yang menyertai program tersebut. Sungguhpun begitu, setiap penerimaan kemas kini itu dikatakan memiliki isu yang telah menimbulkan rasa tidak puas hati di kalangan pemilik Galaxy S8 dan juga S8+.

Melalui forum BETA COMMUNITY untuk program tersebut, seorang peserta yang dikenali sebagai sg99 telah menyuarakan ketidakpuasan hatinya berhubung isu yang dihadapi pada setiap kemas kini yang diterima. Menyedari akan situasi tersebut, pihak Samsung UK Beta Team dilihat telah membalas komen tersebut dengan mengumumkan bahawa kemas kini versi rasmi Android 8.0 Oreo untuk kedua-dua model tersebut akan diterima pada awal tahun 2018 iaitu sama ada penghujung Januari ataupun awal Februari nanti.

Berdasarkan kepada maklumbalas itu juga, pihak Samsung UK Beta Team turut menyatakan bahawa kemas kini Beta 4 akan tersedia untuk dimuat turun tidak lama lagi. Namun begitu tidak dapat dipastikan sama ada ketersediaan kemas kini akan turut diterima di negara ini pada tempoh masa yang sama ataupun tidak.

Sumber: AndroidHeadlines